Kuusamo on puhunut\nArto Paasilinna, Suomen Kuvalehti 15/1966\nKuusamossa on meneillään vakava uskonnollinen näytelmä. Pääosia esittävät Kuusamon vanhemman suunnan laestadiolaiset. Muita huomattavia osia näyttelevät Käylän rajaseutupastori Martti Kallunki, Kuusamon kirkkoherra Antti Poukkula, Suomen Televisio sekä itse Saatanakin avustajineen puheiden mukaan. Näytelmä alkoi Kuusamon kirkkoneuvoston päätöksestä, jonka mukaan Käylän rajaseutukirkosta ei saa televisioida jumalanpalvelusta. Ei saa televisioida, vaikka hankkeen takana on Suomen kirkko.\nTelevisiointiluvan epääminen hämmästytti koko maan uskovaiset ja uskottomat. Laestadiolaiset vakuuttivat, että televisiointi kiellettiin, koska se olisi ollut syntiä. Ylipäätänsä vanhemman suunnan laestadiolaiset ovat sitä mieltä, että televisio on sielunvihollisen uusin keksintö ihmiskunnan tuhoamista varten. Tämä käsitys on Kuusamon erämaakylissä järkkymätön; uskovaiset katsovat, että kuvien palveleminen on epäjumalan palvelusta. – Me haluamme pitää kirkon kirkkona. Ei televisiota päästetä synnillisine vehkeineen kirkkoon, sanoivat vanhat kuusamolaiset.\nKaikki alkoi Kalimasta\nTelevisiopappi Heikki Kalima keksi jo aikoja sitten, että Käylän kauniista kirkosta pitäisi saada televisioiduksi rajaseudun jumalanpalvelus. Mikäpä siinä, valmisteluihin ryhdyttiin. Valmisteluiden loppuvaiheessa tiedusteltiin myös käyläläisten mielipidettä. Siinä vaiheessa asia mutkistui; käyläläiset kielsivät televisioinnin jyrkästi. Ällikällä lyöty Kalima ei kuitenkaan luopunut hankkeesta. Olihan luvassa jumalanpalveluksen lähettäminen myös Eurovision kautta moniin Euroopan maihin. Käylän rajaseutupiirin pastori Martti Kallunki asettui hänkin vastustamaan televisiointia. Kuusamon kirkkoherra ei tässä vaiheessa ottanut asiaan kantaa, kertoipa vaan siitä hiippakunnan vt. piispalle asessori Jorma Sipilälle. Kirkonmiehet päättivät yhdessä, että asia on annettava kirkkoneuvoston käsiteltäväksi. Kuusamon kirkkoneuvosto teki kielteisen päätöksen. Kahdeksan jäsentä äänesti televisiointia vastaan ja vain kolme asettui sitä puoltamaan. Kirkkoherra ei äänestänyt lainkaan. Sen jälkeen asia annettiin kirkon hallitsijalle, Käylän rajaseututoimikunnalle. Taas tuli yhtä kielteinen päätös. Kaliman oli toki uskottava, että Käylän kirkkoon ei ole menemistä synnillisissä aikeissa. Kuusamolaisia ihmetytti, että Kalima, pastorismies, on lähtenyt elokuvien tekijöiden mukaan.\nKuusamolaisten oma uskonto\nNäin hämmentävä päätös panee epäilemään, onko asiassa jotain erikoista takana. Vieraalta paikkakunnalta tulleen ihmisen on kovin vaikea ymmärtää, mitä kaikkea Kuusamossa maailmasta ajatellaan. Kaikkein helpointa on lyödä koko asia leikiksi, nauraa Kuusamon vanhoilliset laestadiolaiset suohon. Parempi on kuitenkin yrittää löytää tuntuma kuusamolaiseen laestadiolaisuuteen. Se on ulkopuoliselle vaikeaa. Kuusamolaisilla on miltei oma uskontonsa. Se on vääjäämätön, järkähtämätön uskonto.\nTeimme kuusamolaisille paljon kysymyksiä. Selvisi, että vanhat laestadiolaiset haluavat pitää elämänpiirinsä puhtaana kaikesta maailmallisuudesta. Kolmikymmenluvulla katsottiin kalossit synniksi; etelän matkalla käynyt saarnamies oli ostanut reissullaan kalossit. Kotikuusamossa sellainen ei kolmikymmenluvulla ollut säädyllistä; kalossit siis pois. Ja kun radio valloitti maan, taisteltiin sitä vastaan sitkeästi. Viimein se hyväksyttiin. Nyt on television vuoro. Avioliitto on pidettävä ehdottoman pyhänä; avioliiton kiroukseksi katsotaan laestadiolaisten piirissä syntyvyyden säännöstely On vallalla käsitys: naisen kuolinvuoteen ääreen tulee ennen viimeistä tuomiota kaikki syntymättä jääneet lapset vaatimaan äidiltään itselleen elämää. Tällainen vakaumus johtaa ylisuuriin perheisiin, sairasteleviin, heikkoverisiin perheenäiteihin.\nMiksi kirkkoneuvosto kielsi\nEräs kirkkoneuvoston jäsen, nimetön, sanoi: tv halusi aitoa rajaseudun jumalanpalvelusta. Koska käyläläiset kieltäytyivät tulemasta kirkkoon, olisi kirkonkylästä viedyillä sanankuulijoilla vesitetty koko juttu. Ja toinen peruste: televisio esittää niin surkean huonoa ohjelmaa, että sitä on kaikin tavoin vastustettava. – Tämä on kirkkoneuvoston kanta. Ei kiellossa ole takana hurmahenkisyyttä.\nEetu Säkkisen teesit\n- Meidän isämme aloittivat aikoinaan kovan taistelun teatterikappaleita vastaan. Nyt sielunvihollinen on kavalasti työntymässä meidän koteihimme television avulla. Ei siinä ole mitään ihmettelemistä, jos me kaikin tavoin taistelemme tuota kuvien kumartamista vastaan.\n- Mikään, mikä televisiosta näkyy, ei ole totta. Se on vain sielunvihollisen järjestämää irvokkuutta, joka varmasti turmelisi meidät ja meidän lapsemme. Televisio on vihoviimeinen sielunvihollisen eksytyskeino.\n- Sielunvihollinen tekee työtä, yrittää tämmöisten koneiden avulla saattaa koko kansan kadotukseen. Elämänmeno saa riettaallisen luonteen. Kohta katsotaan kaikki synti sallituksi, kohta tämä maa ehtii synnillisyyden synkeään iltaan. Me, jotka uskossa kilvoittelemme, tiedämme kuitenkin pelastuvamme.\n- Tietysti meissäkin on vaivana perisynti, kaikkien ihmisten vaiva. Mutta tekosyntejä ei ole ja se on eri asia. Perisyntiä ei viimeisellä tuomiolla katsota kovin pahaksi. Sen sijaan tekosynnit, tahalliset riettaudet, saattavat ihmisen tuhoon.\nNäin puhui maanviljelijä Eetu Säkkinen, Kuusamon kirkkovaltuuston jäsen. Tuvassa oli lauluseurat; kaikki kannattavat Säkkistä.\nKirkkoherra ei ota kantaa\nKuusamon seurakunnan kirkkoherra Antti Poukkula on joutunut vaikeaan asemaan. Televisioinnin vastustaminen on kovin arveluttavaa, onhan Suomen kirkko antanut siihen suostumuksensa. Niinpä Kuusamon kirkkoherra ei olekaan Käylän televisiointikiistassa mitään mieltä, ei puolesta eikä vastaan. – Olen henkilökohtaisesti lähinnä kovin vaivautunut, sanoi kirkkoherra Poukkula. – Toivon, ettei asiasta sukeutuisi riitaa paikkakunnalla.\nNe kuusamolaiset, jotka eivät ole laestadiolaisia, ovat kotipitäjänsä puolesta noloja. – Kirjoittakaa nyt, etteivät kaikki kuusamolaiset ole samaa mieltä kuin nuo laestadiolaiset. Koko juttu on niin nolo, ettei tiedä miten siihen suhtautuisi. Televisiointi olisi ollut hyvää mainosta Kuusamolle. Nyt se jäi saamatta. Nolo juttu.\nKuusamolaiset ja televisio\nTakamaiden kansan puolesta\nPäivitetty 08.01.2005 07:11


N UORTEN PÄIHTEETTÖMYYDEN TUKEMINEN - VANHEMPAINILTAMALLI. - ppt lataa\nJulkaistuTapio Ahola Muutettu yli 7 vuotta sitten\nEsitys aiheesta: "N UORTEN PÄIHTEETTÖMYYDEN TUKEMINEN - VANHEMPAINILTAMALLI."— Esityksen transkriptio:\n1 N UORTEN PÄIHTEETTÖMYYDEN TUKEMINEN - VANHEMPAINILTAMALLI\n2 A LKOHOLINKÄYTÖN ALOITUSIÄLLÄ ON MERKITYSTÄ  Mitä myöhemmin nuori aloittaa alkoholin käytön, sitä pienempi riski hänellä on myös muiden päihteiden käyttöön ja suurempien alkoholimäärien käyttöön nuoruusvuosina. (Pulkkinen 2003) Kouluterveyskysely 2010, Helsingin tulokset, 8.- ja 9.-luokkalaiset\n3 MISTÄ NUORET SAAVAT ALKOHOLIA?  Päihteidenkäytön ehkäisyssä yksi tehokkaimmista tavoista on niiden saatavuuteen vaikuttaminen. (Nuorten terveystapatutkimus 2009)  Nuoret saattavat hankkia juomansa monesta eri paikasta.  Alkoholin ostaminen alaikäiselle on lain mukaan rikos. *vastaajina nuoret, jotka ovat ilmoittaneet käyttävänsä alkoholia vähintään kerran kuukaudessa Kouluterveyskysely 2010, Helsingin tulokset, 8.- ja 9.-luokkalaiset\n4  Jos epäilet, että nuorelle myydään tai välitetään alkoholia, nuuskaa tai tupakkaa, ota yhteyttä joko poliisiin tai Aluehallintovirastoon. Alkoholihallinto, Helsingin toimipaikka, puhelinvaihde 020 636 1040. Kouluterveyskysely 2010, Helsingin tulokset, 8.- ja 9.-luokkalaiset\n5 A UTATHAN LASTASI PYSYMÄÄN SAVUTTOMANA - PUUTUTHAN AINA TUPAKOINTIIN JA NUUSKAAMISEEN  Suurin osa vastaajista ei tupakoi.  Tutkimusten mukaan riski tupakoinnin aloittamiseen on sitä pienempi, mitä pidempään nuori selviää maistamatta tupakkaa. (Pulkkinen ja Kokko 2010) Kouluterveyskysely 2010, Helsingin tulokset, 8.- ja 9.-luokkalaiset\n6 TIEDÄTKÖ MISSÄ LAPSESI LIIKKUU JA TUNNETKO HÄNEN YSTÄVÄNSÄ ?  Kouluterveyskyselyn mukaan huoltajien tietoisuus lastensa viikonlopunviettopaikoista on vähentynyt vuodesta 2006 lähtien.  Huoltajien tietoisuus lastensa viikonlopunviettopaikoista ehkäisee nuorten päihteidenkäyttöä.  Lapsen kotiin tuloa on hyvä valvoa. Kouluterveyskysely 2010, Helsingin tulokset, 8.- ja 9.-luokkalaiset\n7 YHTEINEN SOPIMUS YHTEINEN SOPIMUS\n8 YHTEENVETO Alkoholinkäytön aloitusiällä on merkitystä  Vuorovaikutussuhteet lasten ja vanhempien välillä ovat yksi päihteiden käytöltä suojaavista tekijöistä.  Ethän tarjoa tai osta alkoholia alaikäisille  Aikuisten selkeä viesti, asenteet ja esimerkki vaikuttavat lasten ja nuorten käyttäytymiseen  Autathan lastasi pysymään tupakoimattomana - puutu aina tupakointiin ja nuuskaamiseen  Tietoisuus lapsen viikonloppuviettopaikoista vaikuttaa ehkäisevästi päihteiden käyttöön  Muiden vanhempien kanssa on hyvä keskustella\n9 L ÄHTEET Kouluterveyskysely 2010, Helsingin tulokset, http://info.stakes.fi/kouluterveyskysely/FI/hyodyntaminen/pkstulok set.htm http://info.stakes.fi/kouluterveyskysely/FI/hyodyntaminen/pkstulok set.htm Rainio Susanna, Lasse Pere, Pirjo Lindfors, Hanna Lavikainen, Lea Saarni ja Arja Rimpelä. 2009. Nuorten terveystapatutkimus 2009. Sosiaali- ja terveysministeriö. Pulkkinen Lea ja Katja Kokko. 2010. Keski-ikä elämänvaiheena. Jyväskylän Yliopiston psykologian laitos. Pulkkinen Lea. 2003. Lapsuusiän kasvatusilmapiiri ja aikuisiän sosiaalinen toimintakyky. Duodecim Pulkkinen, Lea (toim.). 1996. Lapsesta aikuiseksi. Jyväskylän yliopisto: Ateena.\nLataa ppt "N UORTEN PÄIHTEETTÖMYYDEN TUKEMINEN - VANHEMPAINILTAMALLI."\nTaustatietoja nuorten hyvinvoinnista. • Valtaosa nuorista on tyytyväisiä elämäänsä. • Yli 80 % nuorista arvioi terveydentilansa hyväksi. • Yli 25-vuotiaista.\nSelvä Sopimus Vihtavuoren koulu, Laukaa


Lopetetaan turhat lupaukset | Hjallis Harkimo | Blogit | Iltalehti.fi\nKirjoittanut Hjallis Harkimo | 35 Kommenttia\nUutena vuonna tehdään paljon lupauksia. Jopa niin paljon, että uudenvuodenlupauksesta on tullut klisee. Jos joku lupaa uudenvuodenaattona kuohuviinipäissään aloittavansa kuntokuurin, niin harva sitä uskoo. Paitsi ehkä lupauksen antaja itse. Sen verran nimittäin ostetaan pitkäksi aikaa sitouttavia, kalliita kuntosalikortteja juuri tammikuuksi.\nKuntosalit ja personal trainerit ovat tietysti haistaneet tässä markkinaraon. Mikäpä parempi bisnes, kuin myydä ihmisille unelmia paremmasta kropasta ja terveydestä. Varsinkin kun moni kuntosalikortti jää lojumaan lompakon pohjalle.\nIhmiset lupaavat toisilleen myös ikuista rakkautta. Rakastumisessa on kyse aivotutkijoiden mukaan samanlaisesta reaktiosta aivoissa kuin mitä vaikka huumeet aiheuttavat. Tämä ei tietenkään tarkoita, etteikö joku voisi oikeasti rakastaa puolisoaan ikuisesti. Mutta puolet ikuisen rakkauden vannojista eroaa. Myös minä olen yrittänyt, mutta en ole onnistunut. Sen sijaan rakkaus omiin lapsiin on sellaista, että sitä ei edes tarvitse lupailla. Se tulee ainakin minulla niin selkärangasta, että lasten puolesta vaikka kuolisi.\nPoliitikkojen lupaukset ovat paljon rakkauslupauksia vaarallisempia. Rakastunut ei sentään valehtele tahallaan. Poliitikot taas lupaavat asioita, joista jo luvatessa tietävät, etteivät voi niitä pitää.\nPakko antaa pisteet ministeri Sampo Terholle, joka keväällä 2017 opettajien Educa-messuilla oli ainoa, joka puoluejohtajien tentissä ei luvannut, ettei Sipilän hallitusta seuraava hallitus enää leikkaa koulutuksesta. Terho oli siellä tuuraamassa Timo Soinia. Kaikki muut puoluejohtajat lupasivat taas, etteivät enää leikkaa. Ja niin ne lupasivat myös ennen 2015 vaaleja. Ja vihreät oli mukana viime vaalikaudella hallituksessa, joka leikkasi yhtä paljon kuin Sipilän hallitus.\nKavalimpia paikkoja poliitikoille ovat vaalitapahtumat toreilla. Siellä on suuri houkutus luvata äänestäjälle kuu taivaalta. Itse olen ottanut periaatteen, että en ikinä anna lupauksia, vaikka siinä hetkessä olisi helppo mielistellä äänestäjää. Muuten en nukkuisi yötäni rauhassa.\nEi minustakaan ole ollut mukava olla tekemässä leikkauksia esimerkiksi Suomen koulutukseen. Mutta valitettavasti taloustilanne on sitä vaatinut. Haluan, että meillä on varaa koulutukseen 10 ja 50 vuoden päästäkin. Ja olen itsekin nuorempana luvannut asioita, joita en ole voinut pitää. Enää en sitä tee. On helpompi elää itsensä kanssa, vaikka joku äänestäjä torilla suuttuisikin.\nHyvää uutta vuotta. En lupaa ensi vuodeksi mitään muuta kuin tehdä parhaani isänmaan hyväksi omien taitojeni ja tietojeni mukaan.\n← Valeuutiset hämärtävät julkista keskustelua\nHallitusherrojen piirileikki loputtava →\n35 kommenttia kirjoitukselle “Lopetetaan turhat lupaukset”\nHyvää uutta tulevaa vuotta 2018 H.Harkimo!\nOlet järellä ajatteleva mies, kannattaisi ministeri Orpon kuunnella sinua ”herkällä korvalla…”\nPolitiikan puhe-ja lupausmyllyt ! sanoo:\nPolitiikalle ja politiikan vihreälle oksalle ja hillopurkeille pyrkiville tekisi hyvää, että useammankin vaalikauden poliitikon makeasta elämästä nauttineiden lupaukset, puheet ja kulloisetkin ”totuudet” pistettäisiin koosteeseen ja erityiseen ”FAKTAN tarkistukseen”, jotta näkisimme mikä on ollut tyhjää puhehöttöä, tietämättömyyttä ja jopa ”vaihtoehtoista totuutta?” Ja mikä suoranaista röyhkeää ”omille” vedättämistä, kuten VALINNANVAPAUS ja vastaavat?\n– Me, hallintoalamaiset ja vaalikarja olemme nimittäin hirvittävän lyhytmuistisia ja ”unohtavia”, mitä politiikan puhekoneet käyttävät härskisti hyväkseen?\nMihin sitä koulutusta tarvitaan? Jo nyt useat laitteet ymmärtävät useita puhuttuja kieliä, joten ainakin luku- ja kirjoitustaito ovat täysin tarpeettomia taitoja. Lääkärin ja insinöörin opintojen ajat voisi helposti puolittaa ja ammattilainen koulutus muuttaa oppisopimuksiksi. Suurin osa kaikesta opetuksesta voitaisiin siirtää etäopetukseksi nettiin niin homekoulujakaan ei tarvisisi enään rakentaa lisää. Lupaus: äänestän tulevaisuudessa vain koulutusleikkauksia ajavaa poliitikkoa.\nViime vaaleissa salaisena aseena äänienkalasteluun oli ”Normienpurku”\nTässä lopputulos luvatusta. Kyllä nousee tukka pystyyn jo ennekuin avaa edes yhtään alalinkkiä.\nEsim. Ohje energiatodistuksesta on 42 sivun mittainen . . .\nEnnen eu:ta ei sanaa ” energiatodistus ” ollut edes olemassa\nEipä ole ihme että eduskunnassa ei saa käyttää sanaa valehdella.\nLainausta ”tuon linkin takaa : Uusi asetus jätteiden hyötykäytöstä maarakentamisessa. Asetus helpottaa jätteiden käyttöä kohteissa, joissa jäte voi korvata luonnon kivi- ja maa-ainesta. Asetuksen tavoitteena on tehdä jätteestä rakennustuotetta korvaavaa materiaalia.”\nTampereen Härmälässa ON tuon takia 2017 JOUDUTTU purkamaan Perkiönkadun varrella olevat HYVÄKUNTOISET PUNATIILESTÄ TEHDYT RIVITALOT – Olivatkin jo yli 30v sitten RAKENNETTU SENAIKAISEN KAATOPAIKAN PÄÄLLE.\nKyllä meillä on varaa koulutukseen, jos kaikkia rahoja ei tungeta oligarkkien holdingyhtiöihin ohi verottajan. Pitkällä juoksulla se politiikka tuhoaa kaiken pien- ja keskisuuren yritystoiminnan. Jos köyhillä ei ole rahaa, niin ei siellä Hartwall arenallakaan ole tupa taynnä.\nSuomessa koulutukseen laitetaan veronmaksajien rahaa enemmän kuin koskaan historiassa. Menestys ei ainakaan ole rahasta kiinni.\nEräs noin 25 vuotias kauneudenhoitoalan omia lapsia omaamaton yrittäjänainen kertoi ihan vakavaissaan siitä kuinka hän rakastaa hevostaan kuin omaa lastaan, jonka puolesta tekisi mitä tahansa. Tämähän nyt isänmaassamme ei ole aivan ainutlaatuista rakkautta vaan suomalaisilla on kissoja ja koiria noin miljoona per eläinlaji, puhumattakaan muista lemmikkieläimistä. Lemmikkeläimistä jotka täyttävät kotiemme sisätiloista sieltä syrjäytettyjen mahdollisten tulevien lastemme tai sairaiden vanhustemme paikan. Lemmikkieläinen pyyteetön ”vastarakkaus” on vahingoittanut ymmärystämme.\nHerätä tämän kansan pitäisi ennen kuin on myöhäistä. Pitäisi katsoa peliin uudella tavalla, takapuoltaan tai vatsalihaksiaan huomaamatta. Viiimeinen suomalainen syntyy alkuvuonna mediassa kerrotun tilaston mukaan 50 vuoden kuluttua. Toki siirtolaisuus ja runsaslukuiset lapsiluvut omaavat uskontojen harjoittajat muokkaavat isänmaastamme tulevaisuudessakin elävän kansakunnan, jos sitä haluamme.\nKokoomus voi huoletta luvata, että maan kahtijakaminen hyväosaisten ihmisten ja alueiden eduksi tulee kaikin mahdollisin tavoin jatkumaan. Se lupaus pitää.\nPresidentilliset lupailut -ja siunailut? sanoo:\nMistähän presidentti puhuu, mihin vetoaa, mitä lupaa…?\n– Ainakin siunailee meitä jumalattomiskin…?\n”Poliitikkojen lupaukset ovat paljon rakkauslupauksia vaarallisempia”\nJoo niin ovat. Ja teot vasta vaarallisia ovatkin. Nyt on jo kokkarieliitti Mykkänenkin avannut sanaisen arkkunsa tästä työttömien ”aktivointimallista.” Pikkuhiljaa Suomen eliitti on tekemässä fysiikan lakeja rikkovaa politiikkaa. Tämä niin sanottu aktivointimalli on monimutkaisuudessaan niin omituinen, ettei kenenkään hanuri kestä niitä kustannuksia, jotka siitä seuraavat. Lisäksi ne, joiden odotetaan ”aktivoituvan” joutuvat nyt miettimään lisää jo valmiiksi hankalaa tilannettaan. Mistäs kaivat sen 18 tuntia nyt sitten tähän, kun ei ns. oikeitakaan duuneja ole? Joiltakin se onnistuu, hyvin monelta jää onnistumatta.\nKokoomuslaiset sanovat mm. näin:\n”18 tuntia ei ole kohtuuton määrä työtä, vaan sen jälkeen jää vielä aikaa työnhakuun.”\nAivan kuin ongelma olisi jotenkin tuossa. Ei tietenkään ole, vaan siinä, että ottaako esimerkiksi Harkimo töihin jonkun, vaikka hyvinkin koulutetun tyypin tekemään jotain sellaista, jota ei muuten tarvittaisi? Ja hoitaisi vielä kaikki yrityksen järjestelmää kuormittavat palkanmaksuun liittyvät paperihommat? Ja ties mitä muuta paperia TE ja Kela tuleekaan vaatimaan. Ja kaikki vain siksi, että jonkun on pakko olla töissä juuri tuo 18h/3kk. Mitä sitten tehdään kun töitä olisikin vaikka 25h/3kk, mutta ei yhtään enempää tai vähempää? Tai vaikka vain 17h/3kk? Kumpikin ovat yhtä todennäköisiä määriä kuin 18h/3kk. Kyllä on pimeitä puheita ja tekoja tuollaiset ”aktivoinnit.” Miten monimutkaisuuden lisääminen tai monesti suoranainen mahdottomuus voi aktivoida yhtään ketään? Se aktivoi vain niitä, joita asia ei koske, kuten kansanedustajia. Olisikohan aika oikeasti miettiä miten järjestelmän aiheuttamat loukut puretaan, niin ei tarvitsisi aivan näin paljoa lähteä kikkailulinjalle.\nNiin ei tietenkään tule tapahtumaankaan, vaan tämä hallitus yrittää väkisin saavuttaa 72% työllisyysasteen. Eikö se ollut joku lupaus sekin? Nyt on otettu jo käyttöön näköjään niin sanottu armopalamalli, jossa eliitti pudottelee rahvaalle pikku erissä jotakin pientä. Nyt se on tehty tällä 18h/3kk ajattelumallilla. Hyvää matkaa vain näiden uusien monimutkaistavien mallienne kanssa. Toivottavasti tämä tehty kansalaisaloite saa aikaan isomman keskustelun eduskunnassa. En yhtään ihmettelisi, vaikka tämäkin päätös peruutettaisiin täysin mahdottomana toteutettavana.\nJa mikä on syy tälle kaikelle? No tietenkin se, että vikaa haetaan väärästä paikasta. Hyvin harva työtön on oikeasti omasta halustaan sitä. Vaikka olisi kuinka eliitti, niin miten voi olla niin naiivi, että luulee jotain sellaista, ettei elintason parantaminen muka tahtomattaan työtöntä kiinnosta? Varmasti se kiinnostaisi, mutta Suomen olosuhteet työmarkkinoilla ovat sellaiset, ettei kuopasta helpolla ylös nousta. Katsokaa niitä pk-seudun asuntojen hintoja, ja miettikääpä moniko sinne voi oikeasti sellaisella hintatasolla lähteä 18h/3kk. Tai vaikka isommillakin tunneilla. Noilla 18h/3kk ei makseta edes matkakuluja, mikäli vähänkin kauempaa joudutaan liikkumaan. En tiedä mihin ajatuksiin kokkarieliitin toiminta perustuu, mutta realismi se ei ainakaan ole. Hus, hus työttömät, eliitiltä tipahtavien armopalojen perässä juoksemaan vain.\nKun 300 tuhatta ihmistä alkaa lähettelemään hakemuksia pitkin maata muutaman hakemuksen päivässä nousee EK:n taholta älämölö turhista käsittelyistä ja vielä yritystuesta jolla palkataan hakemusten käsittelijöitä. Yriysjärjestö taas alkaa vaatimaan entisen työntekijän irtisanomista heti ja tilalle ilmaiseen kokeiluun uusi henkilö kuukaudeksi. Jos kokeiltu on huonompi niin entinen voi tulla takaisin uutena työntekijänä ja pienemmällä palkalla.\nOnneksi yleisradio näytti jouluna ja uusii tänään opetuselokuvan aseelliseen kapinaan yllyttämisestä. Kun sisällissota alkaa, ei jouduta enää hakemaan töitä.\nTekopyhyys kukoistaa sanoo:\nPresidenttiehdokkaat (Lauraa) lukuunottamatta voisivat arvojohtajina luvata kirkon lakkauttamisen, kun Raamattuun ja Jumalaan eivät kerran usko. Näistä näkökulmista katsoen, mitä tarkoitusperiä haetaan valtiollisilla jumalanpalveluksilla kirkkotiloissa yhteistä uskontunnustusta lukien, kun ei kerran uskota. Siunauksellista Uutta Vuotta 2018 kaikille.\nPresidentillistä siunailua-ja luomisoppia! sanoo:\nVanhanliiton, koti, USKONTO, isänmaa-kokoomuslainen presidenttikin tuuraa pian pappeja ja piispoja ja siunailee taas meitä uskonnottomiakin?\n– Tuskin Huhtasaarta lukuunottamatta muut siunailisivat…?\nAktiivinen pitkäaikaistyötön grunigasta hän joka on ylikoulutettu ilman loppututkintoja osaa useita kieliä mutta ei muista mitä kieliä lupasi ettei mene duuniin alle 2600€/kk. Mutta lupaa aloittaa toisen kansalaisadressin että omavastuu poistuisi vuokratuista. Yhdeksän vuoden kokemusta kannattaa kunnioittaa loisimisessa niin varmaan pitää lupauksensa.\nJos ”pisteiden” saamiseen riittää poliitikolta se, että tekee maan tulevaisuuden kannalta kammottavia päätöksiä valehtelematta päin äänestäjien naamaa, on rima todella matalalla.\nbisnes ja juhlinta sanoo:\nHjallis voisikin luvata ja pitää puheen eduskunnassa ensivuonna ja opastaa Mykkästä historian huonoista kokemuksista.\nKokoomuksen mienistereiltä kuulee oppeja ja mielipiteitä lehtienpalstoilla paljon mutta asioita ne ei oikeasti juuri ole korjaaviksi ajaneet päin vastoin komppaavat lähinnä vanhoja huonoja fraaseja ja oppejaan joka paikassa edelleenkin kuten kultaisella 1960 luvulla. Vastakkainasetteluksi sitä voisi kutsua. Seteliselkärankaisten ääni kuuluu kun ihmisiä sorretaan taustalla vahvasti.\nIhmettelen jos joku uskoo poliitikkojen lupauksia. Poliitikko ei voi muuta luvata kuin tehdä parhaansa, omien arvojensa ja päämääriensä hyväksi. Yksittäinen poliitikko ei Suomessa tee yksittäisiä päätöksiä, lakeja tai asetuksia. Siihen tarvitaan omien puoluetovereiden tukea, hallituspuolueiden tukea, eduskunnan tukea. Pitää siis osata verkostoitua, neuvotella, tuntea oikeita ihmisiä, tuntea päätösmekanismit. Tähän päälle tulee sitten vielä eri sidosryhmien painostus ja lobbaus.\nHämmästyttävää, että niin monella äänestäjällä ei ole mitään ymmärrystä Suomen poliittisesta järjestelmästä tai sitten vaan jostain syystä kieltäydytään ajattelemasta ja heitetään aivot narikkaan. Uhotaan ”kun me pääsemme hallitukseen”, ”kun valitaan uusi puheenjohtaja, uusi ministeri”, niin maailma muuttuu kertaheitolla – no ei muutu, velasta ei tule saatava.\nKekkonen valtansa huipulla saattoi määrätä (ainakin voimakkaasti vaikuttaa) yhtä ja toista, vaikkapa kokonaisen kaupungin rakentamisesta naapurin puolelle ja vielä suomalaisvoimin (vaikka se ei välttämättä tarpeellinen ollut kenellekään).\nNykyisen elellään kuitenkin demokratiassa ja parlamentarismissa eikä entistä naapuriakaan enää ole. Silti tuntuu, että monien äänestäjien mielestä nytkin pressanvaaleissa äänestetään uudesta Kekkosesta, entisillä valtaoikeuksilla, vanhan naapurin varjossa.\nViennillä rahoitetaan mm. julkista sektoria, kuten koulutusta.\nOlemme päässeet EU:n ytimeen ja olemme päättävissä pöydissä.\nNäistä pöydistähän meidän innokkaat eeeuulaiset saarnasivat taannoin, niistä kun on hyviä toivejuttuja.\nNyt meidän ydinpöydissä olevat eivät puutu meille vahingollisiin Venäjä-pakotteisiin.\nSiis juuri niissä pöydissä.\nVai onko Suomen nykyhallintojohto ollut aktiivinen tästä Suomen omaa oksaa sahaavasta lännen ja Amerikan linjanvedossa eli Venäjä-pakotteissa?\nPerustellusti voi väittää, että ei ole.\nKun asiaa ei oteta edes esille, miten voimme saada Venäjä-kauppaan lisää ytyä, jotta säästyisimme mm. koulutusleikkauksilta?\nPS Ukraina on ja pysyy Venäjällä. Jos Venäjä ei olisi hoitanut Krim-juttuansa siten kuin hoiti, olisi siellä nyt lännen sotavoimat majoittuneena.\nVenäjä-pakotteet on jo pitkälle korvattu muilla markkinoilla, jopa Valio joka kärsi eniten. Venäjä-kauppa ei ole muutenkaan ollut missään vaiheessa pysähdyksissä ja kiertoteitä on keksitty lisää..\nTämä on vain hyvä asia koska emme saa koskaan olla liian riippuvaisia yhdestä markkina-alueesta. N-liiton hajottua meille tuli valtavia vaikeuksia 90-luvun alussa.\nSe on sitten eri asia, ettei pakotteilla mitään saavuteta – ei niillä ole köyhempiä ja pienempiäkään valtioita polvilleen saatu.\nSaa nähdä, pitääkö Rinteen lupaus ( uhkaus), ettei SDP mene samaan hallitukseen kokoomuksen kanssa. Tekeekö Rinne munkkilupauksen ?\nLupaan että 30% kannatus tulee vaaleissa,\nSipilälle ja keskustalle.\nLupaan että, Väyrynen yllättää.\nNiinistön lapsesta tulee paremman näköinen.\nLapseen on vaikuttanut ympäristö tekijät.\nLupaan että perussuomalaiset hyväksytään hallitukseen.\nLupaan että velat maksetaan.\nSDP:tä loikanneet muuttuvat oikeistolaisiksi.\nLupaan että talous kasvaa ja tuloerot eivät.\nLI:n retoriikka(valehtelu)ei vähene.\nHinnat nousevat(ruuan), MTK estää liian nousun.\nVenäjän kauppa vapautuu, nousee 25%.\nVapaavuoren suuret kylät rakentavat ydinvoimaloita joka kylään.\nLopetetaan turhat lupaukset: ”Politiikot lupaavat asioita, joista jo luvatessaan tietävät, etteivät voi niitä pitää”.\nUskomalla Raamattuun, joka kehoittaa rakastamaan Jumalaa kaikesta sydämestään, politiikko voisi tähän vedoten luvata iankaikkisen elämän kenelle tahansa- Jumala pitää minkä on luvannut. Meidän tulee vain ymmärtää mitä Jumalan rakastaminen tarkoittaa, ei enempää eikä vähempää, kuin Hänen tahtonsa tunnustamista ylimpänä elämämme ohjeena.\nIkäväksemme voimme todeta, ettei tunnu todelliselta nyky-demokratian menoa seuratessa, politiikoille on langennut osa olla ”paljon vartijana” politiikan myötä, josta on lipsuttu melko täydellisesti. Moni varmasti tajuaa, ettei kysymys ole ihan mitättömästä asiasta – jos tämä on harhaanjohtamista, ei ainakaan tahallista sellaista.\nEtuseteleillä ja tarjouskupongeilla Suomi NOUSUUN!? sanoo:\nJo Katainen julisti pääministerinä, että: Suomi kaipaa VALINNANVAPAUTTA !\n– Vv-minieri Orpo on samaa mieltä ja on lisännyt kokoomuksen agendoihin, kynnyskysymyksiin ja vaatimuksiin vielä ”etusetelit” myös erikoishoitoihin.\nTämän jälkeen yksilönoikeuksia ja omavastuuta ajanut porvarikin iskee yksityisellä erikoislääkärillä tiskiin ensin ” etusetelit” ja maksimoi sitten hoidot ja palvelun pistämällä lisää omasta, pulleasta lompakostaan!\n– Aikaisemmin maksoi omistaan kaiken.\n(..Olen kuullut myös rikkaiden ja etuoikeutettujen ”asevelihinnoista”-esim. kalliimpien hyödykkeiden hankinnoissa?)\nMiljonääri, entinen lehtikeisari, kokoomuksen Eero Lehtikin sanoi rikkautensa syntyneen mm. etuseteleillä ja tarjouskupongeilla!\n– Mitä Hjallis lupaa ensi vuonna ajaa ja järjestää meille kaikille-urheilun, Veikkauksen ja MTV:n avittamisten jälkeen…?!\nSosialistien, kommunistien ja vihreiden kansanedustajat ovat jo nyt lupailleet miljardeittain veronmaksajien rahoja äänestäjilleen. Jotta nämä edustajat pääsisivät jatkossakin lihapatojen ääreen.\nSosialistit, kommunistit ja SAK:n sosialistiset ja kommunistiset johtajat ovat käynnistäneet jättimäisen sähköpostihäiriköinnin hallituspuolueiden edustajien ja virkamiesten tietokoneiden tukkimiseksi. Koska hallitus edustaa Suomen kansan enemmistöä, kohdistuu hyökkäys Suomen kansaa vastaan. Demokraattiset toimintatavat eivät vasemmistoa ole koskaan kiinnostaneet.\nJo useiden moniakin hallituksia kokeneet ovat sanoneet, että Sipilän hallituksen kaltaista huonouden huippuun yltänyttä ei ole muistissa. Muunneltua totuutta, politiikkaa osaamatonta toimintaa ja sulle-mulle akselin pyöritystä pääministeriä myöden. Lisäksi hallitus kehuu jatkuvasti ansioiksensa asioita jotka ihan ruohonjuuritasollakin ymmärretään saaduksi hallituksesta huolimatta. Suuria suunnitelmia valmistellaan ja viedään väkipakolla despoottimaisesti eteenpäin asiantuntijoita kuulematta ja varoituksista välittämättä. Sipilä toteutti jo vaalien alla juonen josta Stubb oli kieltäytynyt. Seurauksena meillä on liikenneasiat täydessä sekasorrossa ja jopa valtion omistuksia jaossa ulkomaiseen omistukseen ja Suomeen veronsa maksaneiden liikennealalla toimivien pienyrittäjien toiminta alas-ajettu. Mahtava ko. ministerin tekemä virhekin kuitattiin Sipilän sataprosenttisella tuella.\nOn todella hienoa, että Hjallis Harkimon kaltainen kansanedustaja vielä löytyy, joka esittää omat mielipiteensä kumartelematta vääräksi kokemansa toiminnan valmistelijoita hallitusaitiossa tai jopa omassa puolueessaan.\nJouni Olkkonen sanoo:\nOlet taas asian ytimessä. Kiitos tästä vuodesta, ja parempaa seuraavaa..\nPolitiikkojen lupaukset eli valehtelu on poliitikkojen mielestä ylilyötyä retoriikkaa!\nTätä samaa retoriikkaa toteuttaa EU, Trump, USA, Kiina, Venäjä, YK, SPR …. siis kaikki valtiot, järjestöt , yhteisöt, liittymät, organisaatiot …\nYhteistä näille suurimmalle ”retoriikan” käyttäjille on että toiminnan rahoitus kerätään kollektiivisesti ja vastuu heillä on vain omalle organisaatiolle …\nSurullista tulevaa , mutta toivotaan kuitenkin parempaa vuotta 2018!\nPresidenttikisassa on haudanhiljaista. Mistä se kertoo?\nVaihtoehtoja on ainakin pari kpl.\na) Nykyjohto saa olla rauhassa ja pitää kannatustaan koholla samalla kun media hehkuttaa tilannetta. Poliittisia kannanottoja ei näy, eikä kuulu.\nb) Oleelliset ja vaalien kannalta tärkeät asiat, kuten maahanmuutto, euro, EU ja sotaliitto Nato/EU -pähkinä eivät ehdi äänestäjien purtavaksi ja analysoitavaksi.\nVaalit ovat tuossa tuokiossa, eikä nykyjohdon tekemiset/tekemättä jättämiset ehdi kirkastua ihmisten ajatusmaailmassa, kun ei anneta ajatusmaailmalle ajateltavaa ja pohdittavaa.\nVaalit on aivan keskeinen Suomen lähivuosien kehityksen suunnan ohjausapparaatti.\nEsimerkikis Huhtasaari ja Väyrynen ovat tuoneet selkeän/-t vaihtoehdon nykymenolle.\nTorvalds on painokkaasti yhden asian ehdokas.\nÄskettäin oli TV-utisoinnissa pitkä esitys ulkovaltojen(-vallan) vaikuttamisesta pressavaaleihin; selkeästä vaaleihin vaikuttamisesta oman maan sisällä ei halaistua sanaa.\nNäinkö päästään eroon turhista lupauksista?\nNyt käydään presidentin, ei eduskuntavaaleja.\nEdes siedettävää Uutta Vuotta 1918 sanoo:\nKävin pitkästä aikaa omassa terveyskeskuksessani lääkärin todistuksen takia.\nAjan saaminen kesti aiempaa pitempään ja siinä vuoroani odotellessani huomasin, että kiire ja tietynlainen konemainen kylmyys on levinnyt sinnekin, kuten kovuus ja kylmyys koko yhteiskuntaamme.\nPoliitikotkin pyörittävät puhekaseteiltaan omaa, kaunisteltua jargoniaan, mutta tekevät samalla päätöksiä, jotka vain jakavat kansaa ja kiristävät yhteiskunnan ilmapiiriä entisestään.\nHämäävät mm. valinnanvapaudella ja palveluseteleillä, että muka niiden jälkeen-ja avulla kaikki olisi paremmin.\n– Entisen, ”Suomen suurimman työväenpuolueen” bossi Soinikin sanoi olevansa Suomen ainoa (rukousaamiaisten) republikaani, mutta hänen, Sipilän ja Orpon toimia seuratessa vaikuttaa siltä, että ”trumppilaisia” on Suomen päättäjissäkin paljon enemmän!\nRauhansanalainen ja katolinen ”armo” ja ”lähimmäisen rakkaus” tarkoittanee Sipilälle ja Soinillekin sitä, että ”jokainen olkoon oman onnesa seppä ja tulkoon toimeen omillaan..!?”\nSeuraavia eduskuntavaaleja odotellen:\nKaille, edes hetkellisesti siedettävää Uutta Vuotta 1918\nMitä on etuseteli euroina miksi ei kukaan politikko sitä sano? onko se 1 vai 3000 euroa?\nVarmaan jotain yhtäläisyyttä moneen muuhunkin asiaan, joihin voidaan todeta vain. Hys, Hys.\nLopetetaan turhat lupaukset:\nOn vain yhdenlaisia avioliittoon siunaamisia, joissa voi perustellusti sanoa – Tahdon.


Kuvia Kreikasta, Corfu saarelta / Belle semaine\nKuvia Kreikasta, Corfu saarelta\nTerveydys pitkästä aikaa! Loma on jo täydessä vauhdissa ja lomamatkaltakin ollaan eilen palattu kotiin. Viikko vierähti Corfun saarella lämpimissä tunnelmissa. Vieläkin hieman epätodellinen olo että ollaan kotona ja siitä kuinka nopeasti tuollainen loma viikko meneekään, kun jokainen päivä on elämys.\nIhana lomaviikko takana, ja paljon kivoja muistoja sieltä jäi. Autokin vuokrattiin ja kiereltiin sillä saaren pohjoisosia, upeita maisemia sielläkin. Pienempien poikien ehdoton suosikki paikka oli arvaattekin varmaan, että hotellin uima-allas.\nVilla Kardemumma 30. heinäkuuta 2016 klo 4.03\nKreikassa on aina ihanaa! Kauniit kuvat.\nJohanna 30. heinäkuuta 2016 klo 4.29\nEnsimmäinen reissu meillä Kreikassa ja en usko, että jää viimeiseksi. Kiitos! :-)\nKirsi / Raitoja 31. heinäkuuta 2016 klo 5.02\nTeillä on varmasti ollut ihana reissu. Korfu on todella kaunis saari, joskus vuosia sitten olen siellä käynyt ja näistä kuvista tulee muistoja mieleen.\nJohanna 1. elokuuta 2016 klo 6.11\nKauniita maisemia, lämmintä ja ihanaa ruokaa. Mukava reissu todellakin. 😎


Tuusulan lukion Opintopas-verkkosivustoa koskee laki digitaalisten palveluiden tarjoamisesta, jossa edellytetään, että julkisten verkkopalvelujen on oltava saavutettavia. Tämä saavutettavuusseloste on laadittu 21.9.2020. Olemme arvioineet sivuston saavutettavuuden itse yhteistyössä sivuston teknisen toimittajan kanssa.\nWCAG 1.3.1 Sivustolla on käytetty html-taulukoita ulkoasun muotoiluun.\nWCAG 1.4.10 Sivusto ei ole responsiivinen, vaan käyttö vaatii pienemmillä näytöillä kahdensuuntaista vierittämistä.


Lomakausi täytti Finnairin koneet - matkustajakäyttöaste jo 90 prosenttia | lentoposti.fi\nDHL Express tilasi 12 uudistettua Eviation Alice -sähkölentokonetta - sähköistää kuljetusverkoston\nKuivuus nosti tähystyslentojen määrät ennätystasolle - lentoja useilla reiteillä jopa kahdesti päivässä\nHelsinki City Airpark muistuttaa asumisen ja ilmailun yhdistävästä vaihtoehdosta Malmin lentokentälle\nYlennyksiä kenraalikunnassa - Jari Mikkonen kenraalimajuriksi\nYli 31 000 allekirjoitusta kerännyt Malmin lentoasemaa koskeva kuntalaisaloite Helsingin kaupungille\nMalmin lentoaseman kiitotien vuokrasopimus siirtyy hovioikeuden käsiteltäväksi\nIlmavoimat suorittaa ylilennon Nummelassa 2.8. - jo 80 vuotta Tupolev SB -pommikoneen lentoturmasta\nLappeenrannassa on 31.7. ilmailupäivä, lentonäytös ja taitolennon Suomen mestaruuskilpailut\nHornetien ylilennot ilmavoimien joukko-osastoiden sotilasvalatilaisuuksissa 31.7. , 1.8. ja 12.8.\nNaton ilmavalvonnan tervehdys Kaivari 21 -tapahtumaan: Italian F-35A -hävittäjän ohilento 6.8.\nLomakausi täytti Finnairin koneet - matkustajakäyttöaste jo 90 prosenttia\n07.08.2019 - 09:14\nFinnairin kuukausittainen matkustajamäärä nousi heinäkuussa kaikkien aikojen ennätystasolle. Suomalaisyhtiö kuljetti heinäkuussa 1 447 400 matkustajaa eli 12,4 % enemmän kuin vuoden 2018 vastaavalla jaksolla.\nFinnairin kokonaiskapasiteetti tarjotuilla henkilökilometreillä (ASK) mitattuna kasvoi heinäkuussa 10,7 %. Liikenne myydyillä henkilökilometreillä mitattuna (RPK) kasvoi 12,2 %, ja matkustajakäyttöaste nousi 1,2 prosenttiyksikköä vertailukaudesta 89,6 %:iin.\nAasian liikenteessä matkustajakäyttöaste oli 90 prosenttia, joka oli kuitenkin 0,7 prosenttia alempi kuin vuotta aiemmin. Myös Pohjois-Amerikan reiteillä käyttöaste oli korkeat 92,6 prosenttia, mutta laskua edellisvuoteen oli 1,3 prosenttia.\nKolme uutta Airbus A350-900 -koneen kasvattivat kapasiteettia kaukoliikenteessä. Koneita tuli lisää laivastoon joulukuussa 2018 sekä helmi- ja huhtikuussa 2019.\nAasian-liikenteen tarjonta (ASK) nousi 12,1 % vertailukaudesta. Lisäkapasiteetti kohdistui etenkin lisävuoroille Hong Kongiin ja Osakaan. Pohjois-Amerikan kapasiteetti nousi edellisvuoteen verrattuna 29,2 % maaliskuussa avatun uuden Los Angelesin reitin vuoksi.\nEuroopan-liikenteen tarjonta kasvoi 5,8 %. Kasvuun vaikutti kapearunkolaivaston kasvu yhdellä Airbus A321 -lentokoneella vertailukaudesta ja lisäistuimet osassa nykyisiä kapearunkokoneita.\nLisäkapasiteetti kohdistui lisävuoroille Tukholmaan, Pietariin, Lontooseen ja Moskovaan sekä uusiin kausittaisiin kohteisiin kuten Hannoveriin, Trondheimiin ja Bolognaan.\nKotimaan liikenteen kapasiteetti kasvoi 8,8 %. Tähän vaikutti muun muassa se, että viime vuoden vastaavana ajankohtana Tampereen lentokenttä oli osittain suljettuna.\nMyydyt henkilökilometrit kasvoivat 11,2 % Aasian-liikenteessä, 27,4 % Pohjois-Amerikan liikenteessä, 10,4 % Euroopan-liikenteessä ja 10,1 % kotimaan liikenteessä. Aasian-liikenteen matkustajakäyttöaste oli 90,0 %, Pohjois-Amerikan -liikenteen 92,6 %, Euroopan-liikenteen 89,5 % ja kotimaan liikenteen 69,6 %.\nMatkustajamäärät kasvoivat Aasian-liikenteessä 10,8 %, Pohjois-Amerikan -liikenteessä 21,5 %, Euroopan-liikenteessä 12,6 % ja kotimaan liikenteessä 10,3%.\nReittiliikenteen tarjotut rahtitonnikilometrit kasvoivat heinäkuussa 15,1 % vertailujaksosta. Vastaavat myydyt tonnikilometrit kasvoivat 4,2 %. Maailmanlaajuinen rahtimarkkinoiden lasku vaikutti heinäkuun kannettuihin rahtikiloihin.\nFinnairin lennoista 78,4 % (77,4 %) saapui heinäkuussa aikataulussa.\nFinnairin lentoliikenteen suoritteet heinäkuu 2019\nHeinäkuu muutos % vuoden 2019 alusta muutos %\nMatkustajat 1 000 1 447,4 12,4 8 505,9 9,6\nTarjotut henkilökilometrit milj, 4 368,8 10,7 27 345,9 12,4\nMyydyt henkilökilometrit milj, 3 914,5 12,2 22 420,4 10,2\nMatkustajakäyttöaste % 89,6 1,2p 82,0 -1,7p\nRahti ja posti tn 14 782,6 4,0 96 808,6 13,8\nTarjotut tonnikilometrit 633,7 10,5 3 998,2 11,7\nMyydyt tonnikilometrit 443,5 10,0 2 619,7 11,0\nMatkustajat 1 000 249,1 10,8 1 493,3 5,5\nTarjotut henkilökilometrit milj, 2 086,3 12,1 13 534,0 10,4\nMyydyt henkilökilometrit milj, 1 876,9 11,2 11 299,3 5,7\nMatkustajakäyttöaste % 90,0 -0,7p 83,5 -3,8p\nMatkustajat 1 000 1 017,8 12,6 5 360,8 12,6\nTarjotut henkilökilometrit milj, 1 789,0 5,8 10 348,1 12,9\nMyydyt henkilökilometrit milj, 1 601,9 10,4 8 390,1 13,6\nMatkustajakäyttöaste % 89,5 3,7p 81,1 0,5p\nMatkustajat 1 000 49,2 21,5 261,4 25,2\nTarjotut henkilökilometrit milj, 400,6 29,2 2 303,1 29,1\nMyydyt henkilökilometrit milj, 371,0 27,4 1 985,8 29,4\nMatkustajakäyttöaste % 92,6 -1,3p 86,2 0,2p\nMatkustajat 1 000 131,3 10,3 1 390,5 1,0\nTarjotut henkilökilometrit milj, 92,8 8,8 1 160,6 2,8\nMyydyt henkilökilometrit milj, 64,6 10,1 745,2 0,7\nMatkustajakäyttöaste % 69,6 0,9p 64,2 -1,3p\n- Euroopan rahtiliikenne tn 2 969,5 60,6 18 983,0 69,1\n- Pohjois-Amerikan rahtiliikenne tn 1 308,2 9,3 7 456,0 36,1\n- Asian rahtiliikenne tn 10 463,8 1,7 70 019,0 11,3\n- Kotimaan rahtiliikenne tn 41,2 14,2 350,5 9,7\nRahti reittiliikenteessä yhteensä 14 782,6 10,5 96 808,6 21,1\nRahtilento tn** 0,0 0,0 0,0 0,0\nKokonaisrahti- ja posti tn 14 782,6 4,0 96 808,6 13,8\nTarjotut rahtitonnikilometrit* milj, 169,0 13,9 1 078,5 16,8\nMyydyt rahtitonnikilometrit milj, 93,1 2,6 613,2 13,8\nTarjotut reittiliikenteen rahtitonnikilometrit* milj, 169,0 15,1 1 078,5 18,2\nMyydyt reittiliikenteen rahtitonnikilometrit milj, 93,1 4,2 613,2 15,6\nRahtiliikenteen kokonaiskäyttöaste* % 55,1 -6,1p 56,9 -1,5p\n- Pohjois-Amerikan rahtiliikenteen käyttöaste* % 52,5 -4,7p 55,6 5,5p\n- Aasian rahtiliikenteen käyttöaste* % 59,1 -8,5p 61,7 -3,6p\nReittiliikenteen rahdin kokonaiskäyttöaste* % 55,1 -5,8p 56,9 -1,3p\nMuutos-%: muutos edellisvuoden vastaavaan ajankohtaan nähden (p = prosenttiyksikköä)


Varaa - Hostellit Suomessa - Suomen Hostellijärjestö\nKatso hostellien esittelyt tästä\nVaraa majoitus alta\nMikäli varattavaa ei löydy varausjärjestelmästä, ole hyvä ja ole yhteydessä suoraan hostelliin\nErityisehdot koronavirusepidemian aikana\nAinutlaatuisia hostelleja kaikille!\nSuomen Hostellijärjestön verkostoon kuuluu yli 40 ainutlaatuista ja yhteisöllistä hostellia ympäri Suomea. Kaikissa verkoston hostelleissa on jotain omaperäistä ja uniikkia. Miltä kuulostaa yöpyminen aidossa sirkusvaunussa, vanhassa höyrylaivassa tai majakkasaarella? Persoonallisia majoitusvaihtoehtoja löytyy design-hostelleista Suomen Parhaaksi Hostelliksi valittuun hostelliin.\nHostellit tarjoavat paitsi edullista ja vastuullista majoitusta, myös unohtumattomia elämyksiä ja innostavia kohtaamisia muiden matkailijoiden kanssa. Hostellit ovat kaikille avoimia yöpymispaikkoja, joissa voit majoittua loma- tai työmatkalla, yksin tai porukalla.\nLataa tästä Hostellit Suomessa-verkkoesite (pdf) >>\nLataa tästä Hostellit Suomessa-kartta (pdf) >>\nMikäli haluaisit tilata suomenkielisen karttaesitteen kotiisi, voit tilata sen tästä veloituksetta>>\nHaluatko liittää hostellisi mukaan verkostoon? Lue lisää täältä >>\nHinta-laatusuhde on kohdallaan, kun maksat vain valitsemistasi palveluista. Hostellien asiakaskeittiössä voit valmistaa ateriasi itse tai vaihtoehtoisesti nauttia hostellin tarjoamista ateriapalveluista. Hostelleissa on valittavana erikokoisia huoneita. Edullisin vaihtoehto on vuodepaikka jaetussa huoneessa.\nSuomen Hostellijärjestön jäsenjärjestöjen jäsenet, Kotimaan hostellikortin sekä Kansainvälisen hostellikortin haltijat saavat hostellimajoituksesta Suomessa 10 % alennuksen. Majoitusalennuksen saaminen edellyttää varaamista osoitteessa hostellit.fi, hihostels.com tai suoraan hostelliin.\nViihtyisiä ja persoonallisia\nHostellit ovat yksilöllisiä ja persoonallisia kohteita, jotka edustavat paikallisuutta. Hostelleja löytyy niin kaupungeista kuin maaseudultakin. Kaikissa verkoston hostelleissa on jotain ainutlaatuista. Voit majoittua vaikkapa aidossa sirkusvaunussa, maalaiskartanossa kansallispuiston läheisyydessä tai luotsiasemarakennuksessa ulkosaaristossa – löytyypä hostelli museolaivastakin!\nHostelleissa on valittavana erilaisia huoneita ryhmähuoneista yksityishuoneisiin, monella hostellilla on huoneita myös omalla kylpyhuoneella. Hostellit tarjoavat asiakkaalle laadukkaan ja turvallisen hostellikokemuksen.\nHostellit ovat kansainvälisiä kohtaamispaikkoja. Yhteisissä tiloissa on helppo tutustua muihin matkalaisiin ja jakaa matkakokemuksia. Henkilökunta antaa mielellään vinkkejä alueen käyntikohteista, tapahtumista ja palveluista.\nMajoituksen ohella monet hostellit tarjoavat monipuolisia aktiviteettimahdollisuuksia ja erilaisia ohjelmapalveluja.\nHostellit ovat luonnostaan ekologisia majoitusvaihtoehtoja, sillä voit itse valita tarvitsemasi palvelut ja mukavuudet. Verkostoon kuuluvat hostellit voivat hakea itselleen Hostelling Internationalin HI-Quality (HI-Q) tai HI-Quality & Sustainability (HI-Q&S) -laatusertifikaattia sekä Luonto-Liiton kanssa yhdessä laadittua Luonto-Liitto suosittelee -merkkiä, jonka ekokriteeristö varmistaa majoituksen ympäristöystävällisyyden.\nHI Quality ja HI Quality & Sustainability\nHostelling International on laatinut erityisesti hostelleille suunnatun laatujärjestelmän, HI Qualityn (HI-Q). HI-Q:sta on saatavilla myös laajennettu HI Quality & Sustainability (HI-Q&S) -laatujärjestelmä, jossa otetaan huomioon myös hostellin kestävä kehitys. Sertifioitu hostelli saa käyttää markkinoinnissaan HI-Q ja HI-Q&S -logoja. HI-Q&S on myös yksi Visit Finlandin STF-ohjelmaan hyväksytyistä laatumerkeistä.\nSuomessa seuraavat hostellit ovat täyttäneet HI-Q tai HI-Q&S-standardit:\nHostel Suomenlinna, Helsinki (HI-Q&S)\nMajatalo Pihlajapuu, Nurmes (HI-Q&S)\nLuonto-Liitto suosittelee -merkin kriteeristö on laadittu yhdessä Luonto-Liiton kanssa. Ekohostellikriteerit varmistavat majoituksen ympäristöystävällisyyden ja kannustavat kotimaanmatkailuun. Kriteeristössä huomioidaan muun muassa kierrätys, luomu- ja kasvisruuan saatavuus sekä energian ja veden säästäminen. Kriteeristön täyttämät hostellit saavat käyttää markkinoinnissaan Luonto-Liitto suosittelee -logoa.\nSuomessa seuraavat hostellit ovat täyttäneet Luonto-Liitto suosittelee -merkin kriteeristön:\nTime Hostel, Jyväskylä\nMajatalo Pihlajapuu, Nurmes


Topic: Fisher korikirja 1985\nFisher korikirja 1985\nBody by Fisher kirja korin korjaus ja huolto, alkuperäinen ja siisti.\nHp. 30e+postikulut. Puh 041-4343201.\nVielä on osaa jäljellä...\nTopic: 1994 owners manual\nEikö kukaan tarvii vai onko hinta liian kova, no pannaan tasan 50e+postit.\nSeville 1994 owners manual alkuperäisessä nahkakansiossa. Täydellinen sisältää manuaalin lisäksi takuuvihkon ja myyntikuitin+ Cadillac taskulaskimen ja muistivihkon, vain alkuperäinen kynä puuttuu.tosi siisti kunto. hp.65e+postit. kuvia saa pyytämällä.\nTopic: DTS = Diakonian Tutkimuksen Seura ??\nKyllä se bullshit alunperin on kuitenkin tarkottanut Brougham Luxury Sedan.\nTopic: Cadillac Eldorado -75\nNyt sitten myös nettiautossa.\nTopic: DeVille-Fleetwood -89 rengaskoko, mikä mahtuu?\nEikös tollasen 215/60-16 renkaan ulkohalkaisija ole jotakuinkin sama kuin 205/70-15 renkaan, että luulisin sen mahtuvan, kuten myös sentin-pari leveämmänkin 16 tuumasen. Tärkeämpi on kuitenkin mielestäni mahtumisen kannalta, vanteen offsetti, kuin korkeus.\nCadillac Eldorado -75\nTilapäisen mielenhäiriön vuoksi voisin luopua sopivaa korvausta vastaan silmäterästäni. Eli kyseessä on vuoden 1975 Eldorado 2DHT coupe, 500 cid tekniikalla. Auto on teknisesti hyvässä kunnossa, maalipinnassa sanomista ja vinyylikatto tarvitsee uusia. Autoon uusittu viime kesänä mm. startti, pakoput...\nOlisko Deville Touring Sedan, Saman kaavan mukaan kun STS on Seville Touring Sedan ja ETC Eldorado Touring Coupe.\nNettivaraosa id: 500846 ja id:500850\nTopic: Eldorado -75 takapuskuri\nEldorado -75 takapuskuri\nEli otsikon mukaista takapuskuria olisin vailla. Myös pelkät hyväkuntoiset päädyt kelpaavat, ja ne reflectorit eli heijastimet niihin päätyihin.\nTopic: CCOF shop\nMyydäänkö kerhokaupan tuotteita myös muille kuin jäsenille? Yritin soittaa shopissa olevaan tilausnumeroon, mutta sieltä kuuluu vaan viesti,että numero ei ole käytössä. Mistä numerosta voi tilata, siis jos niitä myydään "eijäsenille"?\nmyydään Eldorado ja Seville osia osia-79-91\n-79-85 Eldon sekalaisia sisustan ja kojelaudan osia, ovet ja takaluukun kansi, 4,1 V8 projektikone osina, ym jotain.-86-91 Seville koko sisusta purettuna, penkit ,verhoilut, kojetaulu,ym, ovet ,takaluukun kansi, alustan osia,ym, lähes koko auto löytyy(vm-91) purettuna.Puh.041-4343201.\nJoo,itsekin piti käydä heti rekisteröimässä nimi, kun sen vielä sai.Tosi hyvä,ja odotettu uudistus.Paljon toimivampi kuin se vanha.\nKokeileppa ebay: sta hakusanalla Cadillac DeVille 1989 Grill. Mokomia "hirvityksiä" ainakin Eldoradoihin on tyrkyllä lähes joka vuosimalliin.


Arvostelussa huippuälykellot – Huawei Watch & Samsung Gear S2 ovat kovia kilpailijoita - SuomiMobiili\nHome›Android›Arvostelussa huippuälykellot – Huawei Watch & Samsung Gear S2 ovat kovia kilpailijoita\nSamsung on jo useamman vuoden ollut mukana älykellomarkkinoilla ja arvosteluuni päätynyt Gear S2 edustaakin yhtiön uusinta älykellosukupolvea. Samsung siis tietää jo monen vuoden kokemuksella, millainen älykellon täytyy olla ja miten se palvelee parhaiten käyttäjäänsä. Samsungin Gear S2:n testijakson jälkeen pääsin välittömästi vaihtamaan ranteeseeni Huawein älykellon, eli Huawei Watchin. Huawei ei ole ollut tunnettu älykellomarkkinoilla ennen Huawei Watchia, sillä kyseinen kello on yhtiön ensimmäinen varsinainen älykello.\nTässä arvostelussa tulen vertailemaan Samsungin ja Huawein älykelloja toisiinsa ja kertomaan kumpi on tietyillä osa-alueilla vahvemmalla kuin toinen. Lyhyesti sanottu pidin todella paljon molemmista älykelloista ja kummassakin on omat viehätysvoimansa. Huawei Watch on kaunis sekä perinteisen kellon näköinen, kun taas Samsung Gear S2 pitää sisällään yhtiön oman Tizen-käyttöjärjestelmän, joka on mielestäni optimoitu erinomaisesti älykellolle. Gear S2:sta ei myöskään voi moittia ulkonäöstä.\nMiksi älykello ja mitä hyötyä siitä on?\nÄlykellot eivät ole vielä kauhean tuttuja, jonka takia niitä kohtaan on paljon epäilyksiä. Yleisin mietinnänaihe on normaalisti, että miksi sellainen pitäisi olla ja mitä sillä voi tehdä tai mitä hyötyä siitä on. Tähän kysymykseen ei ole kauhean helppo vastata, sillä mielestäni älykellot eivät ole vielä kehittyneet tarpeeksi ja tulevaisuuden älykellot voivat olla täysin erilaisia kuin nyt markkinoilla olevat älykellot.\nHyödyt älykelloissa keskittyvät tällä hetkellä ajan näyttämiseen, ilmoitusten ilmoittamiseen sekä erilaisiin terveyden mittaamisin. Toki älykelloilla voi tällä hetkellä tehdä paljon muutakin, mutta ainakin oman kokemukseni perusteella yllä mainitsemani hyödyt ovat kovimmalla käytöllä ja muut ominaisuudet jäävät lähes käyttämättä.\nLaatu sekä ulkoinen tuntuma\nNormaalisti älykelloissa on kaksi lähestymistapaa: toinen on urheiluun panostaminen ja toinen on luksuskellojen jäljittely. Samsung on Gear S2:n kohdalla panostanut kumpaakin, sillä kyseisestä kellosta on saatavilla sporttisempi sekä klassisempi versio. Huawei on taas lähtenyt valloittamaan älykellomarkkinoita vain luksuskellojen jäljittelyillä. Molemmat valmistajat ovat tuoneet markkinoille myös naisille ja miehille suunnatut versiot, tämä suuntaus alkoi vasta tämän vuoden alussa.\nHuawei Watchin sekä Samsung Gear S2:n rungot on valmistettu teräksestä, jonka ansiosta kellot tuntuvat hyvältä ranteessa sekä näyttävät lähes tavallisilta kelloilta. Ulkoisesti molemmat kellot ovat hyvin laadukkaita, sillä molemmissa on käytetty laadukkaita materiaaleja.\nTestissä minulla oli Gear S2 –mallista Classic-versio, joka oli musta sekä siinä oli nahkainen ranneke. Huawei Watchista testissä oli mustalla nahkarannekkeella varusteltu versio. Huawei käyttää kellossaan teräksen ja nahkan ohella kestävää safiiri-lasia. Samsungin älykellon näyttöä on suojaamassa taasen laajemmalle yleisölle tutumpi Corning Gorilla Glass 3, joka löytyy monista puhelinmalleistakin.\nTestijaksojen aikana Samsung Gear S2:n tai Huawei Watchin näytöt eivät päässeet naarmuuntumaan, vaikka yleensä kello on ranteessa todella riskialttiillapaikalla. En huomannut Gear S2:n testijakson päätyttyä kellossa yhtään naarmua teräsrungossa tai näytön lasissa, mutta taasen Huawei Watchin teräsrunkoon oli ilmestynyt pieniä naarmuja. Myöskin Huawei Watchin näyttö kesti yllättävän hyvin eikä siihenkään ilmestynyt minkäänlaisia naarmuja.\nHuawei Watchista löytyy vain yksi nappula, joka on sijoitettuna luonnollisesti kello kahden kohdalle. Nappulalla ei juuri ole mitään muuta käyttöä, muuta kuin sillä pääsee aina takaisin kotinäkymään, eli kellotauluun.\nSamsung Gear S2:sta löytyy taasen kaksi navigointinappulaa, jotka ovat sijoitettuna laitteen oikealle kyljelle. Toisella nappulalla pääsee yhden ”siirtymän” takaisinpäin ja toisella pääsee taasen takaisin kellotauluun. Näiden kahden nappulan ohella on myös näyttöä kiertävä rengas, joka helpottaa kellon käyttöä, mutta siitä lisää myöhemmin.\nGear S2:n näyttö on hieman pienempi kuin Huawei Watchin. Gear S2 näyttö on kooltaan 1.2-tuumaa, kun taas Huawei Watchin näyttö on suuruudeltaan 1.4-tuumaa. Molempien kellojen näytöntarkkuus on mielestäni täysin riittävällä tasolla, vaikka pikseleitäkin on helppo vielä havaita. Itse en kuitenkaan koe, että yli 400×400 pikselin näytöille olisi tarvetta tämän kaltaisissa pienissä laitteissa, sillä pikselitiheys on hyvin lähellä 300 pikseliä tuumaa kohden.\nHuawei Watch sekä Samsung Gear S2 perustuvat molemmat pyöreään kosketusnäyttöön, joka viime vuonna vakiintui älykellojen standardisena näyttömuotona.\nKumpaakin kelloa on helppo käyttää, mutta kosketusnäyttö pääsee vain Huawei Watchissa etuihinsa. Huawein kellon suuremman näytön ansiosta sitä on myös luonnollisesti mukavampi käyttää kosketusnäytöllä, mutta silti varsin ärsyttävää, kun on tottunut puhelimien suuriin näyttöihin. Samsung on vienyt Gear S2:n käytön hieman pidemmälle, eikä tyydy enää vain kosketusnäyttöön. Gear S2:n näyttöä ympäröi rengas, jota pyörittelemällä saa helposti selailtua esimerkiksi pitkiä valikoita.\nJos jotain huonoa näytöstä pitäisi löytää, niin mielestäni Samsung Gear S2 voisi hyödyntää paremmin etuosan tilaa, sillä näyttö peittää siitä vain hieman yli 50 prosenttia, kun taas Huawei Watchin näyttö kattaa laitteen etuosasta hieman yli 70 prosenttia.\nKummastakin kellosta löytyy myös aina käytössä –toiminto, jonka ansiosta kello näyttää kellonajan, vaikka se ei olisi aktiivisessa käytössä tai kellon näyttö ei olisi ”päällä”.\nHuawei Watch ja Samsung Gear S2 ovat lähes identtiset tekniikkansa osalta, mutta eroja löytyy. Molemmat kellot ovat varsin päteviä, ja vaikka sisältä ei löydykään yhtä tehokasta rautaa kuin puhelimista, niin kelloista löytyvä tekniikka on riittävää älykellon tarkoituksiin.\nSamsungin Gear S2 kellosta löytyy yhtiön oma Exynos 3250 Dual –järjestelmäpiiri, josta löytyy kaksiytiminen 1.0 GHz:n Cortex-A7 –prosessori. Kellosta löytyy myös Mali-400MP2 –grafiikkasuoritin. Gear S2 pitää sisällään myös 4 gigatavua sisäistä tallennustilaa sekä 512 megatavua RAM-muistia. Kellon akunkestosta huolehtii 350 milliampeeritunnin suuruinen akku, jonka täyteen ladattua laite täytyy useinmiten ladata uudestaan parin päivän päästä.\nHuawei Watch perustuu taasen neliytimiseen Qualcomm Snapdragon 400 –järjestelmäpiiriin, josta löytyy neljä 1.2 GHz:n taajuudella hyrräävää Cortex-A7 –prosessoria. Kellon grafiikkasuorittimena toimii Andreno 305. Huawei Watchista löytyy Gear S2:n tapaan myös 4 gigatavua sisäistä tallennustilaa sekä 512 megatavua RAM-muistia. Huawein kellosta löytyy 300 milliampeeritunnin akku, jolla päästää samankaltaisiin käyttöaikoihin Gear S2:n kanssa.\nKuten ylempänä luetellut tiedot osoittavat, niin kelloista ei juuri eroja löydy. Tärkeintä kuitenkin on, että kello toimii niin kuin pitää ilman ongelmia ja tässä kummankaan kellon kohdalla ei ollut mitään ongelmia.\nSamsung käyttää Tizen OS käyttöjärjestelmää, kun taas Huawei käyttää kellossaan Googlen Android Wear –käyttöjärjestelmää. Molemmat käyttöjärjestelmät on optimoitu kelloille. Mielestäni kuitenkin Tizen OS vie tässä kilpailussa ansaitusti voiton, sillä se on optimoitu ja suunniteltu silmällä pitäen itse laitetta, kun taas Huawei ei ole juuri päässyt vaikuttaman käyttöliittymään.\nTykästyin Tizenin sovellusvalikkoihin sekä siihen, miten käyttöliittymää ohjattiin. Android Wear on taasen mielestäni hieman kökönoloinen, sillä sitä ohjataan vain kosketusnäytöllä, joka osoittautuu aina välillä todella hankalaksi.\nMolemmista kelloista löytyy laaja kirjo erilaisia kellotauluja, joita voi helposti vaihtaa. kellotauluja löytyy klassisesta tyylistä moderniin tyyliin sekä siltä väliltä leikitellen esimerkiksi hymiöillä.\nMolemmat kellot ovat erinomaisia, ja molemmista löytyy omat hyvät ja huonot puolensa. Kellojen rakenne sekä laatu ovat erinomaisia, jotka tekee kelloista houkuttelevia. Ainoa ongelma kelloissa on mielestäni hinta. Molempien kellojen perusversioiden hinnat pyörivät 350-400 euron tuntumassa, joka on mielestäni kohtuutonta, jos kellojen hinnat olisi lähellä 200 euroa menisi jompikumpi luultavasti omalle ostoslistalle ja sitä kautta minun ranteeseeni.\nMitä mieltä sinä olet älykelloista ja millaisia kokemuksia sinulla on? Voit laittaa kommentteihin omaa mielipidettäsi. Onko älykellot tarpeellisia ja ovatko ne hintansa arvoisia?\nTestissä tyylikäs Samsung Gear S3 -älykello – SuomiMobiili 23 toukokuu, 2017 t 20:00 Vastaa\n[…] kokeiltavana. Samsung Gear S3 jatkaa edeltäjänsä Gear S2:n jalanjäljissä monella rintamalla (lue arvostelu Gear S2 -älykellosta). Uutta Samsung Gear S3 -älykelloa on saatavilla Suomessa kahdessa eri versiossa, joista toinen on […]


Kokoomuksen puoluevaltuusto – ARTO HÄGG\nTag: Kokoomuksen puoluevaltuusto\nPosted on September 3, 2020 TagsKokoomuksen puoluevaltuusto, puoluekokousLeave a comment on Puoluekokous 2020\nTulevana viikonloppuna 4.-6.9. pidetään Porissa kokoomuksen puoluekokous, joka siirtyi koronan vuoksi kesäkuulta.\nEdelleen mennään poikkeusjärjestelyillä eli paikan päälle on kutsuttu vain äänivaltaiset kokousedustajia ja osallistuminen on mahdollistettu myös useasta etäpisteessä eri puolilla tasavaltaa.\nItse menen paikan päälle Poriin. Alkuperäinen ajatus oli osallistua kokoukseen puoluevaltuuston jäsenenä, mutta päädyin oman yhdistyksen Kokoomus Nurmijärven äänivaltaiseksi edustajaksi. Puoluevaltuuston jäsenyys päättyy omalta osaltani Porin puoluekokouksessa.\nKeskustan samanaikainen puoluekokous huipentuu puheenjohtajavaaliin. Kokoomuksessa ei puheenjohtajavaalia pidetä, vaan Petteri Orpo jatkaa seuraavalle kaksivuotiskaudelle. Kolmeen varapuheenjohtajapaikkaan sen sijaan on ehdokkaita sen verran, että äänestys on edessä. Ehdolla ovat Antti Häkkänen, Elina Lepomäki, Mari-Leena Talvitie ja Anna-Kaisa Ikonen. Viimeksi mainittu minulle vähiten tuttu.\nMyös puoluevaltuuston puheenjohtaja vaihtuu. Aura Sallahan luopui pestistä jo hieman etuajassa. Nyt kisaan ovat ilmoittautuneet apulaispormestari Pia Pakarinen Helsingistä ja lappilainen kansanedustaja Heikki Autto. Auttohan haastoi vuoden 2018 puoluekokouksessa Aura Sallan paikan päällä aivan viime tipassa ja kärsi hämmästyttävän alle yhden äänen vaalitappion. Vaalissa kun on edustettuna ja käytetään myös vajaita ääniä. Nyt Autto on liikkeellä hieman enemmän ennakoiden. Sinänsä mielenkiintoinen asetelma: ehdolla on pohjoisen ja etelän edustaja, mies ja nainen sekä myös kansanedustaja ja ei-kansanedustaja. Viimeksi mainittu tekijä voi hyvinkin nousta tällä kertaa ratkaisevaksi tekijäksi, mikäli valinnassa halutaan korostaa puoluevaltuuston asemaa ja roolia nimenomaan kentän edustajana ja äänitorvena.\nEdessä on omalta osaltani kolmas puoluekokous. Ensimmäinen monella tapaa mieleen jäänyt oli vuonna 2010 Jyväskylässä. Toinen edellä mainittu vuoden 2018 Turun puoluekokous ja nyt siis Porissa.\nPosted on August 11, 2018 August 11, 2018 Tagseduskuntavaalit 2019, Kokoomuksen puoluevaltuusto, Kokoomus Nurmijärvi, kokoomus uusimaa, Nurmijärvi, uudenmaan kokoomusLeave a comment on Ehdokasehdokkaaksi eduskuntaan\nOlen päättänyt asettua ehdolle Kokoomuksen ehdokkaaksi Uudellamaalla kevään 2019 eduskuntavaaleihin. Kokoomuksen Uudenmaan piiri valitsee lopulliset ehdokkaat myöhemmin.\nOlen nurmijärveläinen kolmannen kauden kunnanvaltuutettu ja kunnanhallituksen jäsen. Toimin Kokoomus Nurmijärvi ry:n puheenjohtajana ja kunnallisjärjestön varapuheenjohtajana. Tällä hetkellä olen myös Kokoomuksen valtuustoryhmän puheenjohtaja Nurmijärvellä. Kunnan eri lautakunnissa olen toiminut sekä puheenjohtajana että jäsenenä ja tällä hetkellä kunnanhallituksen edustajana.\nValtuustosalin puhujapönttö on tuttu paikka.\nKesäkuussa Turun puoluekokouksessa Kokoomuksen puoluevaltuustoon vv. 2018 – 2020. Puoluevaltuusto on puolueen ylin päättävä elin puoluekokousten välillä. Kokoomuksen puoluekokouksiin ja piirikokouksiin olen osallistunut useamman kerran paikallisyhdistyksemme edustajana.\nTyöurani viime vuosikymmenet olen toiminut rakennusalan johtotehtävissä ja yrittäjänä. Tällä hetkellä toimin suuren suomalaisessa konsulttiyrityksen rakennuttamisen toimialajohtajana. Minulla on pitkä kokemus myös vientirakentamisesta niin Venäjältä kuin Baltiassakin.\nOlen kiinnostunut erityisesti Uudenmaan maankäytön ja liikenteen kysymyksistä ja alueellisesta yhteistyöstä Keski-Uudellamaalla. Mikäli minut nimetään eduskuntavaaliehdokkaaksi, tuon esille myös yrittäjien asiaa sekä työperäisen maahanmuuton tärkeyttä. Kansalaisten hyvinvointi turvataan yrittäjyydellä ja vahvalla elinkeinoelämällä – ei velanotolla.\nMinut tunnetaan tiukkana talousmiehenä. Siviilissä minulla on hieman leppoisammat harrastukset. Toiminhan parikymmentä vuotta legendaarisen Pahkasika-lehden avustajana ja julkaisen edelleen satunnaisesti Pitkänokka-sarjakuvastrippejä web-sivuillani. Sarjakuva on keino, jolla voi vakaviakin asioita käsitellä vapaammin. Huumori auttaa monessa asiassa. Tiukkapipoisuudella ja ahdasmielisyydellä ei saavuteta juurikaan tuloksia.\nPitkä kokemus kunnallisissa luottamustehtävissä ja tämän hetkinen tilanne siviili- ja työelämässä mahdollistaisivat täysipainoisen panostamisen kevään 2019 eduskuntavaaleihin. Kolmet kuntavaalit innolla ja menestyksekkäästi läpikäyneenä olen valmis kokeilemaan nyt siipien kantavuutta myös eduskuntavaaleissa, jos siihen mahdollisuus suodaan. Jos asiat etenevät toivomallani tavalla, tulen informoimaan kampanjastani ja mahdollisuuksista osallistua tukiryhmäni toimintaan.\nVaalitouhuissa keväällä 2017.\nPosted on July 7, 2018 July 7, 2018 Tags101 sarjakuvaa Suomesta, Kokoomuksen puoluevaltuusto, Kokoomus, lukiohanke, Nurmijärven monitoimitalo, nurmijärven uutiset, Nurmijärvi, Pahkasika, paretskoi, SarjakuvaLeave a comment on Puolivuotiskatsaus I/2018\nPerinteiseen tapaan katsaus menneeseen puolivuotiskauteen eli vuoden 2018 alkupuoliskoon.\nKaiken kaikkiaan toiminta kunnanhallituksessa piti miehen ja mielen kiireisenä etenkin, kun toimin myös kunnanhallituksen edustajana asemakaavoitus- ja rakennuslautakunnassa – tosin vain läsnäolo- ja puheoikeudella.\nVuoden alun mielenkiintoisin – joskaan ei jännittävin – tapahtuma oli presidentinvaalit. Harrastin kampanjointia Sauli Niinistön joukoissa muiden mukana, jonka valinta ei liene ollut kenellekään epäselvää.\nMerkille pantavaa oli Huhtasaaren kunnioitettava 6,9 %:n kannatus – etenkin kun ajattelee, että ulkopolitiikan johtoon pyrittiin parin rukousaamiaisen kokemuksella.\nVäyrysen 6,2%:n kannatus oli yllätys. Vai oliko sittenkään? Jo neljännesvuosisata sitten – vuonna 1994 – Pahkasian päätoimittaja Paretskoi kirjoitti profetiaalisesti, että kun Väyrystä ei älytty valita presidentiksi aikoinaan, niin “hän on kehissä riemunamme ainakin vuoteen 2018 saakka – kenties jopa vuoteen 2024 saakka”. Mutta kyllähän tuo 6,2 prosenttia oli kova tulos ja ansaitsee hatun noston.\nVanhasen 4,1%:n kannatus oli melkoinen mahalasku. Nämähän olivat Vanhaselle henkilökohtaisesti tärkeimmät vaalit. Hän ilmoitti ennen vaaleja, että pitkän uran jälkeen palikat ajattelussa olivat loksahtaneet paikoilleen ja halusi tätä valistustehtävää toteuttaa. Jotakin meni auttamattomasti pieleen. Puolentoista vuoden kampanjoinnin ja satojen tilaisuuksien tuloksena äänimäärä laski edellisvaalien 561000 äänestä tasoon 122000. Kotikunnassaan Nurmijärvelläkin Matti oli vasta sijalla neljä 6,6 %:n kannatuksella. Ikävintä ehdokkaan ja puolueen kannalta lienee se, että tulos oli näin vaatimaton senkin jälkeen, kun oltiin vedottu vahvasti Keskustan omiin aktiivijäseniin. Vanhasen numero oli 4 myös loppusijoituksen ja kannatusprosentin osalta – ja ei liene kovin kaukana myöskään kouluarvosanalla arvioituna.\nSDP ei heittänyt kehään puolueen puheenjohtajaa, vaan uhrasi tappion alttarille Haataisen, joka sai perin vaatimattoman 3,3%:n kannatuksen. Aikamoinen kasa ammattiyhdistysten varoja tuonkin tuloksen saamiseksi todennäköisesti uhrattiin.\nKeväällä 2018 julkaistiin Suomen 100-vuotisjuhlan kunniaksi sarjakuva-albumi “101 sarjakuvaa Suomesta”. Mukana oli teoksessa oli nimensä mukaisesti yksi ja vuosi sivu 101:ltä suomalaiselta sarjakuvailijalta. Oma sivuni ja vuoteni teoksessa oli 1999.\nNurmijärvellä keskeisimpiä päätöksiä olivat kunnan uuden toimintaorganisaation päättäminen, jota uusi kunnanjohtaja ryhtyi tarmokkaasti viemään eteenpäin ensi toiminaan.\nMedia ja yksittäiset toimijatkin hokivat mantramaisesti Nurmijärven vetovoiman hiipumisesta ja Nurmijärvi-ilmiön lässähtämisestä. Panin asiassa ns. kampoihin ja kritisoin näitä tulkintoja. Kunnan asemakaavavaranto on hyvässä ellei erinomaisessa kunnossa verrattuna naapurikuntiin ja ok-tontteja on luovutettu enemmän kuin seudun muissa kehyskunnissa, eikä rakennuslupien määrän kasvukaan anna odottaa väestökasvun muuttumista negatiiviseksi. Toukokuun lopun ennakkotietojen mukaan väestönkasvu onkin ollut reippaasti yli 200 henkeä eli 0,5%. Koko vuoden osalta kasvuprosentti tullee olemaan hieman alle prosentin luokkaa. Hallittua kasvua sanoisin.\nKunnanjohtaja Kimmo Behmille pidettiin läksijäiset Kirkonkylän Ahjolassa 26.4.2018. Paikalla oli lukuisia nykyisiä ja muutama aiempienkin vuosien luottamushenkilö, lähiseudun kaupunginjohtajia ja kunnan johtavia viranhaltijoita. Kimmon pitkä – 19 vuoden – pesti kunnanjohtajana päättyi lopullisesti vappuaattona. Siinä ajassa oli moni luottamushenkilö tippunut kyydistä – läksijäisissäkin oli enää muutama kunnanvaltuutettu, joka on saman taipaleen kuntapäättäjänä taivaltanut.\nKesäkuun alussa kirjoitun Nurmijärven Uutisten “Viikon vieras” -palstalla kunnan uudesta lukiohankkeesta. Totesin kannattavani yhteisen lukion rehtorin viran perustamista ja näin myös kunnanhallituksessa päätimme.\nLukiohankkeen osalta toivoin viime vuotisen päätöksen mukaisesti parempia ja tarkempia selvityksiä ja laskelmia erityisesti kokonaisinvestointien osalta. Toin esille myös vaihtoehdon, että hankesuunnitelmassa tulisi huomioida mahdollisuus toteuttaa hanke myös vaiheittain, jotta pitkään odotettu ja tarpeellinen kirjaston saneeraus ja laajennus voitaisiin toteuttaa erillisenä hankkeena, mikäli lukiohanke edelleen viivästyy.\nSittemmin ehdotukseni kuuluu saaneen positiivista vastakaikua.\nKesäkuun puolivälissä osallistuin Kokoomuksen puoluekokoukseen Turussa. Valitsimme Petteri Orpon jatkamaan puolueen puheenjohtajana ja kolme varapuheenjohtajaa: Häkkänen, Grahn-Laasonen ja Talvitie. Puoluevaltuuston puheenjohtajaäänestys oli äärimmäisen tiukka ja sen voitti Aura Salla.\nOmalta kohtaa oli merkityksellistä valintani puoluevaltuustoon vv. 2018-2020. Puoluevaltuustohan on puolueen korkein päättävä elin puoluekokousten välillä. Ensimmäinen kokouksemme tulee olemaan syyskuussa.\nNurmijärven vuoden tilinpäätös 2017 hyväksyttiin poikkeuksellisesti vasta juhannusviikolla. Sinänsä positiivisesta tilinpäätöksestä huolimatta pidin kunnanvaltuustossa kohtuullisen ankaran ryhmäpuheen ja muistutin kunnan rajusta velkaantumisasteesta ja investointien hillitsemisen tarpeesta.\nTästä jatkamme elokuussa.\nPosted on June 15, 2018 June 15, 2018 TagsKokoomuksen puoluevaltuusto, Kokoomus, Turun puoluekokousLeave a comment on Puoluekokouksesta puoluevaltuustoon


Kymenlaaksossa Kymijoen rannalla olevalla tehdasalueella toimivat UPM:n sellutehdas ja paperitehdas. Kuva: Pyry Sarkiola / Yle\n2.9.2021 • Päivitetty 2.9.2021 17:15\nUPM:n ja Paperiliiton kiistely työehtosopimusten määrästä pitää yhtiön paikallistahoja varpaillaan.\nSopimusten toivotaan olevan kaikilla yrityksillä valmiina marraskuun loppuun mennessä. UPM on koko yhtiönämuista yrityksistä jäljessä.\nPaperiliitto tavoittelee kaikille yhtiöille yhtenäistä linjaa eli vain yhtä työehtosopimusta eikä aio joustaa UPM:n kohdalla. UPM puolestaan haluaisi tehdä useita työehtosopimuksia yhtiön sisälle liiketoiminta-alueittain.\nSe perustelee useiden työehtosopimusten laatimista toimintaympäristön muuttumisella. Kun alan valtakunnallinen TES otettiin käyttöön noin 75 vuotta sitten, kaikki tekivät paperia.\n– Tilanne on aivan muuttunut. Meillä on täysin erilainen tuoteportfolio ja erilainen kilpailuympäristö tänä päivänä, yhtiön työmarkkinajohtaja Jyrki Hollmén sanoi Ylelle maanantaina.\nYhden sopimuksen sijaan 50\nUPM Raflatac Oy:n pääluottamusmies Pertti Niemen mielestä ei ole realistista tehdä viidelle eri toimialalle omaa työehtosopimusta.\n– Nykyisen yhden sopimuksen sijaan siellä olisi miltei 50 työehtosopimusta neuvoteltavana. Aika ja resurssit loppuisivat ihan totaalisesti.\nIlman työehtosopimuksia työntekijöiden palkat tippuisivat Paperiliiton arvion mukaan kolmanneksen. Se on aiheuttanut monelle työntekijälle pohdintaa alan vaihtamisesta.\n– Jokainen voi miettiä tekeekö mieli tehdä työtä 30 prosenttia pienemmällä palkalla, Niemi sanoo.\nHuoli tulevasta ei Niemen mukaan koske pelkästään Paperiliittoa, vaan se on levinnyt myös Teollisuusliittoon ja palvelualoille. Niemi uskoo, että työehtosopimusten poisjäänti leviäisi "nopeammin kuin deltavirus".\n– Työmarkkinat olisivat sen jälkeen aivan sekaisin. Suurimmat työllistäjät tässä maassa ovat pienet ja keskisuuret yritykset, jotka kilpailevat keskenään. Voin vain kuvitella, kun palkkapoljenta alkaa.\n"Ei tämä hirveän hienolta vaikuta"\nEtelä-Karjalassa sijaitsevan UPM Kaukaan pääluottamusmies Kari Rikkilä ei odota päätösten teossa ihmeitä. Kaukaalla on biojalostamo, sellutehdas ja paperitehdas.\n– Ei tämä hirveän hienolta vaikuta. Jos toinen osapuoli ei halua neuvotella, niin neuvottelupöydässä ei kovin kauaa istuta. Sopimukseen tarvitaan kaksi osapuolta, Rikkilä sanoo.\nSuurin uhkakuva on se, että työehtosopimuksia ei tehdä ajoissa. Silloin toimintaa olisi jatkettava vuodenvaihteesta eteenpäin työlainsäädäntöön, UPM:n käytäntöihin ja henkilökohtaisiin työsopimuksiin nojaten.\nPaperiliitto arvioi, että (siirryt toiseen palveluun) sopimuksettoman ratkaisun myötä keskimääräinen UPM:ssä liiton sopimusalalla työskentelevän palkka putoaisi vähintään kolmanneksella.\nUPM:n työmarkkinajohtaja Jyrki Hollmén ei kommentoi Paperiliiton laskelmia suoraan. Hollmén korostaa, että ilman työehtosopimusta toimittaisiin vain siihen saakka, kunnes sopimukset olisi saatu aikaan.\nLue lisää: Paperiliiton Vanhala: Käytännössä kaikkialla muualla neuvotellaan nyt, paitsi UPM:ssä\nHuolet puhuttavat maakunnissa\nUPM Kaukaan tehtaanjohtaja Vesa Volmari kertoo, että Kaukaan tehtailla noudatetaan yhteensä viittä työehtosopimusta, kuten paperiteollisuuden, mekaanisen metsäteollisuuden ja paperiteollisuuden sähköasentajien työehtosopimusta. Hän toivoo pikaista siirtymistä neuvottelupöytään, jotta työntekijät eivät jää ilman sopimusta.\n– Liiton osallistujien lisäksi meille on tärkeää henkilöstön osallistuminen, jotta keskusteluihin saadaan kaivattua liiketoiminnan ja tehdasarjen ymmärrystä.\nMyös Etelä-Karjalan naapurimaakunnassa Kymenlaaksossa tilanne huolestuttaa. Kouvolan Kuusankoskella on UPM:n paperitehdas ja sellutehdas.\n– Työsopimusneuvottelujen tilanne puhututtaa tehtaalla. Henkilöstölle on järjestetty säännöllisesti infotilaisuuksia asiaan liittyen ja koronarajoitusten puitteissa aiheesta on ollut mahdollisuus keskustella myös kasvotusten, UPM Kymin sellutehtaan johtaja Jyri Kylmälä kertoo.\nKylmälä toivoo, että neuvottelut saataisiin käyntiin ja valmiiksi mahdollisimman pian. Tulevista haasteista ilman työehtosopimusta on kerrottu avoimesti henkilöstölle.\n– Paras ratkaisu olisi saada sopimus aikaiseksi Paperiliiton kanssa. Se, että työehdoista voidaan sopia yhdessä, on kaikkien UPM:läisten etu.\nUPM tahtoo tehdä toisin kuin muut\nUPM Kaukaan pääluottamusmies Kari Rikkilä kertoo, että neuvotteluita ei ole oikeutta käydä paikallisella tasolla. Sopimusten neuvottelu kuuluu Paperiliitolle.\n– UPM tahtoo tehdä useita työehtosopimuksia liiketoiminta-alueittain. Jos työehtosopimuksia olisi useita, UPM Kaukaan biojalostamolla, sellutehtaalla ja paperitehtaalla olisi omat työehtosopimuksensa.\nTyöntekijän näkökulmasta tilanne on tällä hetkellä sekava. Rikkilä kertoo, että häntä pidetään kartalla siitä, miten keskustelu neuvottelupöytään istumisesta etenee. Hän ei ole kuitenkaan nähnyt työnantajan ehdotusta, eikä tiedä sen yksityiskohtia tarkemmin.\nSe, miten tilanne muuttuisi työntekijöiden kannalta, on vielä epäselvää.\nPaikallisesti sovitaan jo nyt\nPääluottamusmies Rikkilä kertoo, että esimerkiksi palkan suuruudesta on säädetty jo nyt paikallisesti. Nykyinen TES on antanut mahdollisuuksia muuttaa palkkausta työtehtävien ja niiden vaativuuden mukaan.\nPalkat ovat UPM Kaukaallakin jo nyt joka tehtaalla erilaiset, vaikka esimerkiksi työehtosopimuksen perusrunko on sellu- ja paperitehtaalla samanlainen. Rikkilä toivoisi UPM:ltä selkeää runkoa vastedeskin.\n– Tietyt vivahteet voisi huomioida niin, että mikään ei estäisi tekemästä asioita toisin. Nyt toimintatavat ja työtehtävät ja palkkaus on paikallisesti sovittu. TES määrää tällä hetkellä yleiskorotuksen, mutta sen lisäksi on myös paikallisesti sovittavia määriä, Rikkilä kertoo.\nTyöelämätutkija: "Muutos tuntuu yllättävän suurelta"\nUPM:n ilmoitus tuntuu Tampereen yliopiston professori ja työelämätutkija Harri Melinistä yllävältä.\n– Tämän kaltainen hyvin radikaali menettelytapojen muutos tuntuu yllättävän suurelta. Uskon, että Paperiliitto ja Ay-liike eivät ole tällaiseen valmiita.\nMelin uskoo, että UPM:n ajamat muutokset tulevat aiheuttamaan kiivasta neuvonpitoa ja ajaa ammattiliitot jyrkempiin toimenpiteisiin sen turvaamiseksi, että liittotason tai edes suuren konsernitason sopiminen olisi mahdollista käynnissä olevalla sopimuskierroksella.\nUPM kertoi aiemmin varautuvansa järjestämään työntekijöidensä työehdot vuodenvaihteen jälkeen täysin ilman työehtosopimuksia.\nVuosikymmenten varrella on ollut useita tilanteita, joissa uutta sopimusta ei olla saatu solmittua vanhan sopimuksen päätyttyä. Silloin ei Melinin mukaan olla kuitenkaan jääty ilman työehtosopimusta, vaan työehdot ovat määräytyneet vanhan sopimuksen mukaisesti siihen asti, kunnes uusi sopimus on saavutettu.\n– Eli ei olla katsottu, että oltaisiin sopimuksettomassa tilanteessa. En usko, että työnantajilla on halua sellaiseen villiin tilaan, vaan menettelyt jatkuvat, niin kuin ne ovat olleet nykyisen sopimuksen aikaan.\nTampereen yliopiston professori ja työelämätutkija Harri Melin uskoo, että UPM:n ajamat muutokset tulevat aiheuttamaan kiivasta neuvonpitoa. Video: toimittaja Kai Pohjanen, kuvaus Marjut Suomi.\nVoit keskustella aiheesta 3.9.2021 kello 23 asti.\nTyöehtosopimuksetPirkanmaaUPMMetsäteollisuus- ja -talousyrityksetPaperiliittoMetsä- ja paperiteollisuusEtelä-KarjalaKymenlaaksoMassa- ja paperiteollisuusKotimaaMetsäteollisuusPaperiteollisuus


Digitaalisen markkinoinnin strategia kiinteistövälitykseen - Digimoguli\nDigitaalisen markkinoinnin strategia kiinteistövälitykseen\nSuunnittelimme pääkaupunkiseudulla toimivalle House Company LKV Oy:lle digitaalisen markkinoinnin strategian ja tehokkaan toimintamallin, jolla strategia tuodaan heti myös käytännön tasolle.\nKokonaisuus koostui lähtötilanteen arvioinnista, varsinaisesta strategian suunnittelutyöstä ja useista workshopeista, joissa syvennyttiin strategian jalkautuksen kannalta tärkeisiin toiminnallisiin osakokonaisuuksiin.\nDigitaalisen markkinoinnin strategian ohella House Companylle syntyi uutta tietoa ja osaamista mm. seuraavilta osa-alueilta.\nDigitaalisen markkinoinnin analyysityökalujen käyttö markkinoinnin suunnittelussa ja kohdentamisessa\nHakukonemarkkinointi ja sen työkalut\nSosiaalisen median kanavasuunnitelma uuden markkinointikanavan aktiivista käyttöönottoa varten\nMarkkinoinnin automaation tarjoamat mahdollisuudet\n“Digimoguli pystyi erinomaisesti huomioimaan resurssimme ja lähtötason digitaalisen markkinoinnin strategian suunnittelussa. Meillä on nyt valmiita työkaluja digimarkkinoinnin toteuttamiseksi sekä myös runsaasti aihioita jatkokehittelyä varten.”\n— Susanna Ranne, toimitusjohtaja, House Company LKV Oy\nNewer PostGoogle-markkinointia tosielämän pakoihin\nOlder PostLiikuntakeskuksen 360 asteen virtuaaliesittely


Ei kuulosta kovin hyvältä, jos homma jatkui vielä tuomion jälkeen. Osoittaa, että mitään katumista ei ole tapahtunut sillä välillä. Tällä jäbällä ei vaikuta olevan kaikki mailat kassissa ja jonkun ammattilaisen tekemä pääntarkastus olisi paikallaan.\ntänään klo 01.19\nHyvä ettei Lundell sentään joutunut Arizonaan.\nSveitsille huono vuosi. Vuosi sitten kesällä ensimmäisen kierroksen rankingeissä pyöri vielä Rochettea ja Delemontia, jotka sitten tippuivat kauden edetessä listauksissa. Rochette kävi pelaamassa pelejä Kanadan paidassa, kun omaa kaksoiskansalaisuuden ja on vielä epäselvää, ketä edustaa...\nEnsi vuosi on lähtökohtaisesti hieman parempi kuin tämä vuosi Slovakialle. Myklukha, Geci ja Stramaty näyttävät lupaavilta tässä vaiheessa. Ainakin lupaavimmilta kuin Knazko ja Chromiak ja muut slovakialaiset tänä vuonna. Nyt ensi draftia varten vain korona heittää kapuloita rattaisiin ja on...\nOli kyllä yllätys, että Chromiak meni noin myöhään. Joillakin listoilla kävi ykköskierroksen puolella ja pyöri paljon kanssa toisen kierroksen sijoilla. Olisikohan taustalla jotain, mitä julkisuuteen ei näy? Hlavaj oli myös yllätys, olin laskenut hänet ns. varmaksi varaukseksi, mutta pitäisi jo...\nYkköskierros takana ja hieman yllätyksiä nähtiin. Melkoista kanadalaisdominointia, yhteensä 19 vaahterapaitaa varattiin. Venäläisiä meni neljä, saksalaisia, jenkkejä ja ruotsalaisia kutakin kaksi ja sitten yksi suomalainen ja yksi itävaltalainen. Kyllähän se etukäteen tiedettiin, että tämä vuosi...\nHockeywritersista löytyy koko draftin kattava mock ja erikseen kootusti jokaisen seuran valinnat ja perustelut. Aika hullun hommaa tehdä seitsemän kierroksen edestä mock ja vielä miettien, joka joukkuen kohdalla tarpeita. Pitäähän sitä tietenkin harrastuksia olla. Onhan noita hauska lukea, kun...\nAnaheimissa on tarvetta vähän kaikelle. En usko, että nappaavat Lundellia, koska ovat varanneet niin harvoin suomalaisia. Jenkit, kanukit ja svedut tuntuvat vaan kelpaavan. Mielestäni Lundell voisi hyvin olla joukkueen kakkossentteri tulevaisuudessa Zegrasin takana (jos Zegras edes päätyy...\nKyllä minusta tuntuu, että 18v. jannu jännittää asiaa, vaikka olisikin varaus suhteellisen varma juttu. Ihan inhimillistä. Ainakin minua kiinnostaisi, että mihin joukkueeseen joutuu. Ainahan ne sanoo haastatteluissa, että ei ole väliä mihin menee kunhan tulee varaus, mutta jos on yhtään perillä...\nVarmaan kaikki on etänä, ainakin eurooppalaiset. Ehkä kameratiimi lähetetään mielenkiintoisimpien Pohjois-Amerikkalaisten kodin eteen kyselemään turhia, mutta tuskin sen enempää. Voi kyllä olla perin kenkkua jollekin eurooppalaiselle kaverille, joka on juuri rajoilla, onko ensimmäisen kierroksen...\nVaikea sanoa minkälainen vaikutus on, kun ei sitä tiedä miten sijoitukset olisi menneet jos draft olisi ollut silloin kesäkuussa. Jos Lundell menee vaikka kutosena, niin mistäs sitä tietää oliko se hyvin alkaneen syksyn ansiota vai olisiko muutenkin mennyt niin aikaisin? Tuskin kukaan GM tulee...\nVuosi 2020 on ollut täynnä toinen toistaan ikävämpiä käänteitä, niin vankkana pessimistinä elän vain toivossa, että joku asia menee suunnitelmien mukaan.\nToivottavasti NHL saa näiden suunnitelmiensa mukaan hoidettua sen varaustilaisuuden ensi kuussa pois alta. Olisi ikävää, jos se vielä venähtäisi jostain syystä, koska sitten varmaan ensi kauden aloituskin venyisi ties minne. Samaa mieltä Järventiestä. Menee toisella kierroksella. Lisäksi...\nNo nyt on kyllä semmoinen nimi, josta en ole kuullutkaan. Vaikea sanoa, mitä näistä viime hetken osakkeidensa nostajista mietitään rapakon toisella puolella. Normaalin varaustilaisuuden aikataulun mukaan mentäessä Jämseniä tuskin olisi varattu. Veikkaan, että nytkin jää varaus välistä, mutta voi...\nJahas, olisi pitänyt arvata, että jotain tämmöistä on luvassa. No pitänee sitten pahoittaa mielensä vasta aamulla, kun väärä jengi voittaa sen arvonnan kumminkin.


Pikajuoksija valmistuu talvella – nuoren juoksijan tavoitteena on ennätysten rikkominen | Yle Uutiset | yle.fi\nPikajuoksija valmistuu talvella – nuoren juoksijan tavoitteena on ennätysten rikkominen\nKesälajiurheilijalle talvi on tärkeä harjoituskausi. Talviaikana pikajuoksijan harjoitukset poikkeavat hieman muun ajan harjoittelusta. Kesällä nautitaan talven aikana kypsyneistä hedelmistä.\n11.1.2016 klo 07.15\nPikajuoksijalle talviharjoittelu on tärkeässä roolissa.\nKajaanilainen pikajuoksija, 17-vuotias Annika Haverinen, on oman ikäluokkansa huippuja.\nHaverisen valmentajana toimii isä Jari Haverinen, joka uskoo suomalaisen pikajuoksun tulevaisuuteen.\nAnnika Haverinen on yksi Suomen lupaavimmista pikajuoksijoista. Haverinen on 17-vuotias lukiolainen, joka on ollut jo vuosia ikäryhmänsä kärkijuoksijoita.\nTalviharjoittelu poikkeaa kesäharjoittelusta siten, että treenit tehdään sisätiloissa ja juoksut lyhyemmällä suoralla kuin kesällä.\nKestävyyttä tarvitaan, vaikka matka on 100 metriä.\n– Talvella otetaan lähtöjä ja 70-metrisiä juoksuja enemmän, kun kesällä juoksuharjoituksia tehdään 100:lla ja 200:lla metrillä. Hallikisoissa kilpailumatkana on 60 metriä, joten loppua ei tarvitse harjoitella, kertoo Haverinen.\nTalviharjoittelussa painopiste on myös tekniikan hiomisessa ja kestävyyden lisäämisessä.\n– Kestävyyttä tarvitaan, vaikka matka on 100 metriä. Se pitää jaksaa juosta loppuun saakka.\nAnnika Haverisen valmentajana on isä Jari Haverinen. Isä–tytär-valmennus on toiminut hyvin.\nTalviaikana pikajuoksijan valmennuksessa toimitaan edellisen kauden tietojen pohjalta.\n– Harjoitteluohjelmaa rakennetaan analyysin mukaisesti. Se on lihas- ja voimatasojen sekä kestävyyden kehittämistä. Myös hallikausi on pikajuoksijalla tärkeässä roolissa, sanoo isä Haverinen.\nTavoitteena on juosta tämän talven aikana 60 metriä aikaan 7,70.\nTaito ja liikkuvuus ovat olennaisia urheilijan harjoittelussa.\n– Kun ne ovat kokonaisvaltaisesti kunnossa, estetään loukkaantumiset. Silloin ei harjoitteluun tule katkoksia, täsmentää Jari Haverinen.\nMatkustaminen ei ole lepoa\nKilpailumatkojen rasittavuus on otettu monessa urheilulajissa huomioon entistä tarkemmin. Vaikka matka taittuu autolla, rasituksista palautuminen ei ole samanlaista, kuin normaalisti palauttavien harjoitusten jälkeen.\nKilpailumatkat Kajaanista muualle ovat joka suuntaan pitkiä, mutta niihin Haverinen on jo tottunut.\n– Mutta jos suoritus pitää tehdä heti matkan jälkeen, se kyllä tuntuu jaloissa, toteaa Annika Haverinen.\nHallikauden alku on sujunut pikajuoksijalta suunnitelman mukaisesti. Rovaniemellä loppiaishallikisoissa Haverinen voitti naisten 60 metriä.\nEnnätyksiä ei ole vielä tullut, mutta usko niiden saavuttamiseen on kova.\n– Tavoitteena on juosta tämän talven aikana 60 metriä aikaan 7,70, kun ennätys on nyt 7,80, kertoo Annika Haverinen.\nLaadukasta nuorisovalmennusta tarvitaan\nValmentaja Jari Haverinen pitää suomalaisen pikajuoksun tulevaisuutta lupaavana.\n– Parhaat kolkuttelevat hyvää eurooppalaista tasoa ja ovat EM-kisoissa hyvissä asemissa. Tärkeässä roolissa on kaupungeissa ja maakunnissa tehtävä nuorisovalmennus. Kun se on laadukasta, se valmistaa aikuisten huippu-uraan.\nParhaat kolkuttelevat hyvää eurooppalaista tasoa ja ovat EM-kisoissa hyvissä asemissa.\nKajaanin olosuhteet ovat Jari Haverisen mukaan melko hyvät. Talvisin Kajaanihallissa on käytössä oma juoksusuora, joka voisi kuitenkin olla pidempi.\n– Ei haittaisi, vaikka meillä olisi kiertävä rata. Se mahdollistaisi yleisurheilussa laajemman lajivalikoiman, valmentaja Haverinen toteaa.\nKäydään lukio ensin ja katsotaan sitten, mihin urheilu vie.\nNyt Annika Haverinen keskittyy urheilun lisäksi lukio-opiskeluun, ja ulkomaille suuntautuvat harjoitusmatkat ovat tulevaisuutta.\n– Käydään lukio ensin, ja katsotaan sitten, mihin urheilu vie, kuittaa isä ja valmentaja Jari Haverinen.


TESUPin suositukset tuuliturbiinien asennuksesta\nPysty- ja vaakasuuntaisten tuuliturbiinien sijoittamisella voi olla suuri vaikutus niiden tuottamaan voimaan. Tuulennopeus on erittäin tärkeä tekijä siinä, kuinka nopeasti turbiini pyörii ja kuinka paljon voimaa se tuottaa.\nAtlasX: n sijoittaminen sileän mäen tai kaltevan katon huipulle voi lisätä sen tuottamaa tehoa merkittävästi. Kun tuuli lähestyy turbiinia, se kiihtyy katon pintaa pitkin, jolloin tuuliturbiini pyörii nopeammin ja tuottaa enemmän virtaa. Tämä on ihanteellinen paikka AtlasX-tuuliturbiinille!\nOsta AtlasX nyt\nJos useita AtlasX-tuuliturbineja käytetään lähellä toisiaan, ne on järjestettävä niin, etteivät ne ole mahdollisimman tuulen toisistaan. Tuuliturbiinista lähtevä ilma on erittäin myrskyisä eikä kovin hyvä sähköntuotantoon.\nVältä AtlasX: n sijoittamista kallion reunaan tai tasakattoisen rakennuksen reunaan. Tuuli osuu kallion reunaan ja vähentää tuulen nopeutta AtlasX-laitteellasi sekä tuottaa suuren määrän turbulensseja, mikä vähentää turbiinisi tehokkuutta.\nTavoitteena on sijoittaa TESUP-tuuliturbiini mahdollisimman korkealle, rakennuksen katolle tai erilliselle navalle! Tuulen nopeus on hitainta maanpinnalla, joten varmistamalla, että turbiini on mahdollisimman korkealla, tuulen nopeus ja sähköntuotanto maksimoidaan.\nVaakasuuntaista tuuliturbiinia ei tule sijoittaa esteiden (kuten rakennusten tai puiden) taakse. Mahdollisuuksien mukaan paikka, jossa tuuliturbiinisi on sijoitettava kymmenen kertaa esteen korkeuteen, poispäin esteestä esteen turbulenssin vaikutuksen minimoimiseksi turbiiniin. Turbiini voidaan sijoittaa myös pylvääseen siten, että se on esteen korkeuden yläpuolella.\n# uusiutuva energia # tuulivoima # tuulivoimalat # tuulimylly # kotimaanvoima #vaihtoehtoenergia\n#asennus #puhdistustyö #puhdistustekniikka #puhdistusenergia # sähkövoima #vihreys #AtlasX #MasterX\nTuuliturbiinikomponentti: 3 -vaiheinen generaattori\nCOVID-19: n vaikutus uusiutuvaan energiaan


Teräskatu 2 E 66, Hervanta, Tampere\n3. kerroksen kaksio vuokrattavana Hervannassa!\nAsunnossa on juuri asennettu uusi laminaattilattia. Seinät on maalattu. Toimivapohjaiseen keittiöön saa sopimaan 60 cm leveän astianpesukoneen ja kylpyhuoneeseen voi tuoda pyykinpesukoneen. Kylpyhuoneeseen on myös juuri vaihdettu uusi massalattia. Keittiössä on hyvännäköiset edellisen asukkaan kalvottamat keittiönkaapin ovet ja laskutasot. Keittiön välitilan valaisimet vaihdetaan uusiin loisteputkivalaisimiin. Kuvissa vielä vanhat valaisimet.\nVuokra-asunnon parveke on lasitettu ja sisäpihan suuntaan. Asunto on kuvattu helmikuussa 2020. Kesäiset parvekekuvat on kesältä 2019.\nSauna, laundry room\tLaundry room in the same building., drying room, club room, bicycle storage, root cellar, storage cages


Sidotaan Red Tag - Pertsan porinat\nSidotaan Red Tag\nRed Tag – harriperhojen äiti\nRed Tag on maailmankuulu perhoklassikko ja edelleen yksi suosituimmista harjusperhoista. Red Tagilla on kalastettu Suomenkin virtavesillä menestyksekkäästi yli 100 vuotta.\nVaikka aika ajaa ohi monista vanhoista suosikeista, niin Red Tag ei ole menettänyt suosiotaan vaan kuuluu monen kalastajan harriperhojen ykkösketjuun – helppo sitoa ja hyvä kalastamaan laajasti muitakin kaloja kuin harria. Red Tag kelpaa hyvin mm. istutusjärvien kirjolohille.\nRed Tagilla kalastus on perinteistä uppoperhokalastusta. Heitto viistosti alavirtaan, tarvittaessa hieman siiman ohjailua virrassa, odotetaan tärppiä tai siiman oikenemista oman rannan suuntaiseksi. Otetaan askel tai pari alavirtaan ja uusi heitto.\nRed Tagista on helppo sitoa myös toimiva pintaperho valitsemalla ja sitomalla perhoon tuuhea pintaperhohäkilä. Lisäksi erilaiset pienet muunnokset kuulapäisestä Red Tagista, runkohäkilöidystä Red Tag Palmerista tai pyrstön värin muuttamisesta esim. oranssiin tai pinkkiin ovat yleisiä.\nRed Tag on perho, joka tulisi olla jokaisen perhokalastajan rasiassa – rasian perusperho. Siis nyt olisi hyvä mahdollisuus täydentää perhorasian Red Tag osastoa ja vaikka aloittaa perhonsidonta. Red Tag on monen perhokurssin aloitusperho. Lisää aiheesta löytyy kirjallisuudesta ja netistä.\nRed Tag ja materiaalit.\nKOUKKU: Suositeltavat koukkukoot 10–14, mutta niin isompia kuin pienempiä voi sitoa. (esim. Kamasan B175).\nLANKA: Musta (esim. UNI 8/0, Benecchi 12/0 jne.)\nPYRSTÖ: Punainen villalankatupsu. (myös tavallinen villalanka sopii hyvin).\nRUNKO: Riikinkukon silmäsulan siikasia kierrettynä. (tai Riikinkukon/Peacock herl siikasia)\nHÄKILÄ: Ruskea kanan tai kukon niskahöyhen, mielellään pehmeä höyhen.\nRed Tag perhon sidonta\non helppo alla olevaa kuvasarjaa seuraten. Tämä tapa on se, mitä itse käytän Red Tageja sitoessa. Se ei ole ainoa oikea ja varmasti moni on tottunut sitomaan tietyt vaiheet eri tavalla ja ne tavat ovat yhtä lailla oikeita. Seuraavassa Red Tag uppoperho Pertsan tyyliin.\n1. Koukku kiinnitetään penkkiin ja pohjustetaan koukun varsi sidontalangalla.\n2. Kiinnitetään punainen villalanka pitkittäin eteen koukun varrelle jättäen perhon päälle tilaa.\n3. Pidetään kiinni villalangasta kiinnitettäessä, että villalanka pysyisi koukunvarren yläpuolella.\n4. Villalanka kiinnitettynä koukunvarren suoralle osalle. Vältetään mutkaosalle saakka sitomista, että perhon malli pysyisi suorana.\n5. Katkaise villalanka koukunmutkan tasalta. Osa tykkää hyvin lyhyestä pyrstötupsusta, toiset pidemmästä. Oikea pituus on ”sitojan silmässä”.\n6. Katsotaan esiin riikinkukon silmäsulka, josta perhopiireissä ja liikkeissä yleisesti käytetään ”silmähöyhen” nimitystä. Lintujen pyrstöissä on sulkia. Silmäsulista saa valkattua malliltaan ja ominaisuuksiltaan parhaat siikaset, mutta kaupoissa on myös riikinkukon siikasnippuja (peacock herl), jotka on niputettu sulan tyvipuolen siikasista. Niistä saa lähes yhtä hyviä ”riikinkukkorunkoja”.\n7. Valitaan riikinkukon pyrstösulasta 2-4 siikasta, joiden malli ja nukkapituus” sopivat koukkukokoon. Isompi koukkuko vaatii täyteläisemmän rungon ja pidemmän siikasnukan, pieneen koukkuun riittää siikasten lyhyempi nukka.\n8. Kiinnietään 2-4 siikasta latvoistaan pyrstön tyvelle. Siikaset ovat latvapäästä hauraita ja niitä pitää varoa. Toki siikasia voi kiinnittää myös kestävämmästä tyvestään, mutta mielestäni siikasten paras osa – nukkaisuus, siikasten ohuus sekä nukan piteneminen perhon kartiorunkoa ajatellen on juuri siikasten latvapuolessa. Itse sidon mieluiten siikaset latvapuolesta kiinni silläkin uhalla, että joku niistä saattaa katketa ja vaiheen 9. aloituksen voi joutua ottamaan uusiksi.\n9. Kierretään siikaset varoen sidontalangan ympärille välttäen siikasten liikaa kiristystä, muuten joku niistä saattaa katketa. Kun siikaset kierretään langan kanssa yhteen ”pörrönyöriksi”, ei runkoon tarvita kierrettä tai muuta lanka/lakkavarmistusta.\n10. Pörrönyöriä kierretään vieri viereen pyrstöstä alkaen.\n11. Rungon muotoutumista seurataan ja samalla varotaan, ettei sidota runkoa liian pitkäksi eteen.\n12. Kun noin koukunsilmän verran koukun vartta on jäljellä, ”pörrönyörin” voi purkaa. Lanka on alhaalla ja siikaset ylhäällä. Ylimääräiset siikastyvet voi nyt leikata pois.\n13. Pyrstö ja runko ovat valmiit. Häkilälle ja perhon päälle on vielä nippa nappa riittävä tila eli noin koukunsilmän pituinen osa.\n14. Valitaan ruskeasta kanan niskasta pehmeä ja siikasiltaan lyhyehkö höyhen. Kuvan höyhenen siikaspituus on maksimipituutta ja mielellään siikaspituus voisi olla aavistuksen lyhyempi. Kuvan höyhen on valmisteltu eli siikaset vetäisty sivuille ja latvapäästä leikattu ylimääräiset pois niin ruodin sivuilta kuin päästä.\n15. Höyhen kiinnitetään napakasti latvasta rungon etupuolelle. Latvapuolen höyhenruoti on ohuempi ja perhon päästä saa helpommin pienemmän, kuin tyvipuolen ruotia kiertäen. Tässä höyhenessä erottuu selvästi, kuinka höyhenruoti paksunee nopeasti latvasta tyveä kohti.\n16. Tartutaan häkiläpihdeillä höyhen tyveen, kostutetaan sormet ja vedetään sormin höyhensiikaset samalle puolen takaviistoon. Näin saadaan häkiläsiikaset valmiiksi ennen kiertämistä virtaviivaisesti takaviistoon.\n17. Kierretään rungon etupuolelle höyhenestä tiiviisti 2-4 kierroksen häkilä ja tarvittaessa sormin varmistaen, että siikaset pysyvät osoittaen takaviistoon.\n18. Häkilä kiinnitetään, ylimäärä poistetaan ja sidontalangalla muotoillaan perholle siisti pää.\n19. Tehdään lopetussolmu ja katkaistaan lanka.\n20. Sipaistaan neulalla kirkasta lakkaa päähän varmistukseksi.\n21. Pertsan tapaan sidottu Red Tag uppoperho on valmis. Ennen kalastusta väkäsen voi painaa pihdeillä alas. Kireitä siimoja!\nAvainsanat Harriperho perhonsidonta Pertsan porinat Red Tag Riikinkukon sulka uppoperho Vaihe vaiheelta sidonta


AMBER MARSHALL - NETTOVARALLISUUS 2020/2021, PALKKA, IKÄ, PITUUS, PAINO, BIO, PERHE, URA, WIKI - NÄYTTELIJÄ\nAmber Marshall on kanadalainen näyttelijä ja laulaja, joka tunnetaan parhaiten roolistaan Amy Fleminginä CBC -sarjassa Heartland. Ensimmäisellä vuosittaisella Canadian Screen Awards -palkinnolla hän sai Kanadan Screen Star -palkinnon. Shawn Turner, valokuvaaja, on hänen miehensä.\n2Syntynyt Kanadan Lontoon kaupungissa Ontariossa\n311 -vuotiaana hän aloitti näyttelemisen\n4Valokuvaaja Shawn Turner on hänen onnellisesti naimisissa oleva aviomiehensä\n6Faktoja Amber Marshallista\nAmber Marshall, menestyvä televisio- ja elokuvanäyttelijä ja yksi Heartlandin päähenkilöistä, saa hyvän elantonsa näyttelijäuraltaan. Celebrity Net Worth -verkkosivuston mukaan 32-vuotiaan Elizabeth Smart Story -tähden nettovarallisuus on 2 miljoonaa dollaria.\nMarshallilla on kaksi RAM -kuorma -autoa, joiden hinnat vaihtelevat 32 000–70 000 dollaria.\nCAPTION: Amber Marshallin RAM -kuorma -auto (LÄHDE: youtube)\nTarinan mukaan Marshall ansaitsee jopa 100 000 dollaria läsnäolostaan Heartland -jaksossa.\nSyntynyt Kanadan Lontoon kaupungissa Ontariossa\nAmber Marshall syntyi Kaksosten merkin alla 2. kesäkuuta 1988 Lontoossa Kanadassa David Marshallille ja Wenda Marshallille. Hänellä ei ole veljiä tai sisaria. Lontoon syntyperäinen on kanadalainen ja valkoista perintöä. Hän on 5 jalkaa 5 tuumaa (1,65 m) pitkä ja painaa 54 kg (119,05 paunaa).\nMarshall, joka rakastaa eläimiä, aloitti uransa eläinlääkärin avustajana. Hän on ratsastanut hevosilla siitä lähtien, kun hän pystyi kävelemään. Hän totesi kerran, että hänen kaksi suosikkiharrastustaan ovat näytteleminen ja hevoset.\n11 -vuotiaana hän aloitti näyttelemisen\nAmber Marshall aloitti näyttelijäuransa 11 -vuotiaana, kun hän liittyi Original Kids Theatre Companyen. Vuonna 2000 hän teki debyyttinsä liittolaisena televisiosarjassa Super Rupert. Seuraavana vuonna hän näytteli Renetta Moorena CTV -draamasarjassa Kahdesti Lifetime -jaksossa Daddy’s Girl.\nCAPTION: Amber Marshall 11 -vuotiaana hän aloittaa näyttelijäuransa (LÄHDE: hevonenradioverkko)\nHän on sittemmin esiintynyt useissa televisio -ohjelmissa, kuten Doc (2002) ja Dark Oracle (2004). Hän näytteli myös Lily Leytonia vuoden 2002 tv -elokuvassa The Christmas Shoes. Marshall tunnetaan parhaiten roolistaan Amy Flemingina UPtv -draamasarjassa Heartland. Hänet näytettiin sarjassa vuonna 2007, ja hän on sittemmin esiintynyt yli 160 jaksossa. Marshall näytteli yhdessä Dylan Bakerin ja Lindsay Frostin kanssa CBS: n draamaelokuvassa The Elizabeth Smart Story vuonna 2003 Elizabeth Smartina. Hän oli ehdolla nuoren taiteilijan palkinnoksi parhaasta esityksestä TV -elokuvassa, minisarjassa tai Special for Leading Young Näyttelijä roolistaan elokuvassa.\nValokuvaaja Shawn Turner on hänen onnellisesti naimisissa oleva aviomiehensä\nMitä tulee Amber Marshallin suhteeseen, kuten aiemmin sanottiin, Heartland -näyttelijä on naimisissa. Hän on naimisissa ammattivalokuvaajan Shawn Turnerin kanssa. Hän ja Turner alkoivat seurustella vuonna 2010, ja kolmen vuoden romanttisen suhteen jälkeen he päättivät mennä naimisiin.\nCAPTION: Amber Marshallin ja Shawn Turnerin häät (Lähde: facebook)\nPoikaystävä-tyttöystävä pari meni 27. heinäkuuta 2013 suurenmoiseen seremoniaan High Riverissä Albertassa.\nHän rakastaa eläimiä ja toimii usein vapaaehtoisina eläinlääkäriasemalla. Hän on luopunut koirien, hevosten, kanojen, kissojen, pupujen ja alpakan huostaanotosta. Hän on myös työskennellyt vapaaehtoisena villieläinten kuntoutuskeskuksessa.\n1. Mitä Amber Marshall tekee näinä päivinä?\nAmber työskentelee nyt TV -ohjelmassaan Heartland ja on esiintynyt muutamissa muissa projekteissa vuodesta 2021 lähtien. Hän esiintyi viimeksi TV -elokuvassa Love in Harmony Valley, jossa hän näytteli Emma -hahmoa.\n2. Mikä on Amber Marshallin tuntipalkka jokaiselle jaksolle?\nMarshall tunnetaan parhaiten osastaan Heartlandin menestysesityksessä, ja sisäpiiriläisten mukaan hän saa 80 000–100 000 dollaria jaksoa kohden. Hän on esiintynyt tähän mennessä lähes 200 jaksossa. Hänen nettovarallisuutensa arvioidaan olevan 2 miljoonaa dollaria vuonna 2021.\n3. Mikä on Amber Marshallin ikä?\nHän syntyi 2. kesäkuuta 1988 Lontoossa, Kanadassa, David ja Wenda Marshallille. Hän on 32 -vuotias.\n4. Kuka on hänen miehensä nimi? Onko hän lapsen äiti?\nHän on naimisissa ammattivalokuvaajan Shawn Turnerin kanssa. Hän ja Turner alkoivat seurustella vuonna 2010 ja menivät naimisiin vuonna 2013. Heillä ei ole vielä yhteistä lasta.\nFaktoja Amber Marshallista\nandy muna nettovarallisuus\njosue vargasin nettovarallisuus